Do you remember? | Karrajua\nHasiera » Blogak » Benito-ren bloga 03\nAitor (ez da egiaztatu)-(e)k 2008, Iraila 6 - 12:56-(e)an bidalia. Kaixo Benito eta gainontzeko lagunok!\nEstimulanteen bila ari zara, Benito. HOna hemen udan aurkitu dudan bat: ordenagailurik gabe ere bizi daitekeela. Kontua da San Inazio bezperan guztiz hondatu zitzaidala aspaldiko tramankulua. Hala ere, herriko ziber batean sartu-irten batzuk egin ditut posta txekeatzeko.\nOrduan denbora gehiago izan dut, besteak beste, irakurtzeko. Eta hemendixek datoz hona ekarri nahi ditudan estimulanteak.\nFikziozko hiru liburu irakurtzeko beta izan dut. Bata, norbere plazerrerako, Felipe Juaristiren "Ez da gaua begietara ailegatzen" (Erein) nobela dotorea, berezia, filosofia eta kontakizunaren artekoa, gogoetarako eta hausnarketarako aproposa, ez oso egokia ikasleentzat (hau da, konplikatuegia)\nBeste bi, norberarentzat eta baita ikasleentzat ere egokia. Lehenengoa, Jokin Muñozen "Antzararen bidea" (Alberdania) Nobela ederra, interesgarria, harrapatzen zaituena, hari biko argumentu interesgarria garatzen duena (ETAren atentatu-saio batean hiltzen den ETAkide baten amaren egoera, guda zibilean Nafarroako Erriberako gertakizun lazgarriekin nahastuta); informazioa dosi txikietan eskainiz, intrigaz eta jakin-minez betetzen zaituena. Hizkuntza-maila dotorea, ona, goi-mailako ikasleentzat egokiagoa.\nBigarrena, Katixa Agirreren "Sua falta zaigu" izeneko ipuin bilduma (Elkar) Oso gustura eta erraz irakurtzen dena (2.mailako ikasleentzat egokia). Hizkuntzaren egokitasunaz gain, istorio arinak, atseginak, drama eta komedia tartekatzen dituztenak...\nEz dakit espero edo behar zenuena den, Benito; baina hona hemen nire uda edertu eta biziz hornitu duten osagaietako bat.\nBenito-(e)k 2008, Iraila 9 - 00:55-(e)an bidalia. Eskerrik asko gomendioengatik Aitor. Batzuk ezagutzen ditut eta ados zurekin, animatzeko onak dira. Beste batzuek ere ordenagailurik gabe sibaritismora dedikatu gara gehiago.;-)\nKontua da bilatzen nuen estimulua Karrajuari aurten nondik ekin izan dela gehiago. Zer dugu ba irail honetan? Zeri oratuko diogu? Pizten duen txinpartaren bat behar dugu ba!\nAitor (ez da egiaztatu)-(e)k 2008, Iraila 9 - 11:15-(e)an bidalia. Zu bai sibarita, Benito.\nBa irail honetan, aste honetan zehatzagoa izateko, HEA munduaren irekiera-ekitaldiaren markoan, David Crystal izango dugu Donostian, Miramar Jauregian, oker ez banago. Lehendik ere ezaguna, bere liburu bat ("Hizkuntzen borroka") irakurtzeko parada ere izan dut udan. Uste dut aitzakia polita dela Donostiaratzeko, ahal izanez gero. Gainera, sareko erakunde guztiok berriz ere elkarrekin egoteko aukera izango dugu. Ea zer ematen duen honek guztiak...\nDavid Crystal Donostian, noiz?\nptx (ez da egiaztatu)-(e)k 2008, Iraila 11 - 19:49-(e)an bidalia. David Crystal Donostiara dakarzuela diozu. Noiz baina?\nTipo interesgarria da, eta lehenago ere egona da Bilbon.\nDatarik emango bazenu... eskertuko genizuke. erantzun honi\nBenito-(e)k 2008, Iraila 11 - 20:02-(e)an bidalia. HABEk ekarriko du Ikasturte akademikoaren hasiera ekitaldirako. Iaz J.C. Moreno Cabrera ekarri zuten Bilboko ekitaldira. Ikasbilen daukazu informazioa. Helduen Euskalduntzea: 2008/09 Ikasturtearen Hasiera Ekitaldi akademikoa.\nBihar Donostian 11etan beraz. Hara joaten bazarete eskertuko nizueke haren berri ematea edo txismeren bat kontatzea. Ni preso nago etxean Osakidetzaren aginduz. erantzun honi\nAitor (ez da egiaztatu)-(e)k 2008, Iraila 12 - 19:59-(e)an bidalia. Zer dugu bada, Benito, etxe-zulo barruan egoteko Osakidetzak aginduta? Eta hori sibarita izan arren (ala izateagatik?)\n- Normalizaziorako ezinbesteko osagaiak: "goitik beherakoak" (lege-marko egokia, bitarteko egokiak...)\n- Eta behetik gorakoak (herritarren atxikimendua, familia barruko transmisioa...)\nBenito-(e)k 2008, Iraila 12 - 21:08-(e)an bidalia. Eskerrik asko Aitor, benetan. Zure iruzkina mezu modura jarriko dut azalean, azken batean ikasturte berriaren inaugurazio ofizialaren kronika bakarra dugu oraingoz.\nOsakidetzarenak sibaritismoarekin ez daukala zer ikusirik uste dut, ezta hizkuntz-eskakizunekin ere. Ez da ezer larria dena dela. erantzun honi\nParkeaduela 2 urte 7 aste


Perretxikoak ezagutzeko zerbitzua irekita egongo da astelehenetan abenduaren 2ra arte - Deia\nUgalde kalean, 7. zenbakian ; goizeko 09:30etik 13:30era\nPerretxikoak ezagutzeko zerbitzua irekita egongo da astelehenetan abenduaren 2ra arte\nMikologia zaleek aukera izango dute mendian bildutako aleen inguruko galderak argitzeko\nBILBO. Udazken garaiotan, ohikoa denez, Bilboko Udaleko Osasun eta Kontsumo Sailak abian jarri du perretxikoak ezagutzeko zerbitzua. Horrela bada, astelehenetan, urriaren 7tik abenduaren 2ra arte, mikologia zaleek aukera izango dute mendian bildutako aleen inguruko zalantzak argitzeko.\nBilboko Udaleko Osasun eta Kontsumo Saileko zinegotzi Yolanda Diezek perretxikoak ezagutzeko zerbitzua bisitatu du gaur goizean, prentsarekin batera. Doako zerbitzu hori Sailak Ugalde kaleko 7an duen egoitzan dago eta iaz 394 kontsulta jaso zituen.\nPerretxikoak ezagutzeko zerbitzuaren helburua bildutako aleak jateko modukoak diren ala ez zehaztea da, hartara espezie toxikoak jateagatik izan daitezkeen intoxikazioak saihesteko. Ildo horretatik, Zerbitzuak dei egiten die herritarrei bisitan etortzeko eta zalantzarik txikienaren aurrean kontsulta egiteko; bai eta ondoezik sentitu orduko larrialdi zerbitzuetara joateko ere.\nBilboko Udaleko Osasun eta Kontsumo Sailak gomendio hauek eman ditu:\nPerretxiko-mota bakoitzaren ale bat baino gehiago eroatea (zurtoina osorik aterata dutela eta ebaki barik), beste espezieetako aleekin nahastu barik.\nAle haziak eta zindoak (harrik gabekoak) batu behar dira.\nAhal dela, komeni da batu dituenak berak eroatea, inguruari eta habitatari buruzko zehaztasunak eman ditzan.\nPerretxikoak batu eta ahalik arinen egin behar da kontsulta (bi egunen buruan, gehien jota). Perretxikook plastikozko poltsetatik kanpo gorde behar dira, zabal-zabal jarrita eta hozkailuaren beheko aldean, sorki lehor eta garbiaz estalita.\nEz garbitu eta ez izoztu aleak, harik eta identifikatu arte, usaina eta kolorea galtzen dutelako. Ez dira ontzi berean gorde behar bestelako perretxikoekin.


Andoainen ospatuko dute igandean Kilometroak jaia • ZUZEU\nAndoainen ospatuko dute igandean Kilometroak jaia\nIgandean ospatuko dute Kilometroak Gipuzkoako ikastolen jaia, Andoianen, On Egin lelopean. Aita Larramendi ikastolak antolatu du aurtengo Kilometroak, eta, bailarako ikastolen mugimenduari indarra emateaz gain, gela berriak eraikitzeko dirua eskuratzea izango dute helburu.\nPrestatu duten ibilbideak 6.360 metro eta bost gune izango ditu: Ikastola, Sorabilla, Etxeberrieta, Goikoplaza eta Martin Ugalde Kultur Parkea. Sarean daukazu eskuragarri gune guztietako egitaraua. Musika kontzertuek, jakina, izango dute txokoa Andoaingo Kilometroetan. Lauroba, Anje Duhalde, Zuloak, Willis Drummond edo Ingo al deu? izango dira, besteak beste, oholtza gainean.\nAurtengo Kilometroak-en bereizgarrietako Klikmetroak ekimena izan da. Ibilbideko metroak sarea bidez “egingo” dituzten pertsonak bildu dituzte, eta, aldi berean, tarte horiek ordainduko dituzten babesleak. Oraindik aukera duzu Andoaineko ibilbide birtualean zeure mezua uzteko!\nJarraian duzue jaiaren abestiaren bideoklipa:\nHaizeak ekarri gintuen\nGipuzkoako Aldundiko ordezkariek prentsaurrean euskaraz egingo dute, guztia gaztelaniaz errepikatu gabe


Tartekako telebista saioa errezelez bestalde. Leihoko markoaren mugak jakinminaren lerro difuminatuak mugatzen eta zure silueta dutxako tantek bustiko zain, erretzen ari bazina lez.\nSilueta bat, leihoa, zure kuleroak nire galtzerdiei jaramonik egin gabe esekitokian, leihoa eta ni. Hiru solairu behera eta bertigoa.\nEta nire begiak erdi ezkutuan lotsaturik, zure lotsagabekeriagatik begiratzeari uko egin ezinik. Ez nuen zure aurpegiko lerroen berri buruan ez bazen. Orduan ere lausoegi.\nGoiz normala zirudien hartan haizea aurrekoetan baina pare bat kilometro orduko bizkorrago harrotu zen nonbait. Kuleroek galtzerdiek musu txiki bat ostu ziezaioten utzi zien, beste aldera begira betiere. Zuk ere bira egin zenuen. Aurpegia ikusi nizun lehen aldiz eta jada ez zinen nire filmeko protagonsita. Orban izateari utzi zenion marra definitu bihurtzeko. Geometriaren legeei men.\nNahiago nuen dosi txikietan eta iragazitako hitzen bidez ezagutzen ginenean, mahai gainean araurik ez egote hutsa arau egiten genuenean. Ez zinen konformatzen geroztik, ordea. Ni biluztea eskatzen zenuen.\nEzer ez da lehengoa dagoeneko.\nIrribarreak bidaltzen dizkit zure maskarak esekitokiko soketan. Haizerik ez dabilenetan baino ez dira iristen trapezistak nire lorontzietara.\nNork: banator Noiz: 23:57 1 comentario:\nGutun anonimo bat bidali nahi nizuke...\n...inoiz nirea dela jakingo bazenu.\nNork: banator Noiz: 17:15 No hay comentarios:\nEz nire izurik izan. Ez zara itoko...\n...berotasun apur bat oparitzean baino ez baikaituzte bustiko elur malutek.\nNork: banator Noiz: 15:23 4 comentarios:\nOinez ibiltzen irakatsi zizutenen atzetik eman zenuen zeure lehenengoa.\nEz zen erosotasuna. Artean ez zeneukan beste eredurik; huraxe zenuen euskarri bakar urrats balantzatien desorekaren aurka. Instintua edo.\nOinei begira jarraitu zenuen erortzeko beldurra galdu ostean ere, zapaldu aurretik oinperatzera zindoazena ikustearen seguratsun hutsal horrek elikatuta. Ahaztua daukazu elurrak estaltzen dituen zuloetan ere sar daitekeela hanka ustekabean. Baina berdin zaizu zuri, aspaldian ez baitu elurrik bota inguruotan.\nBurua altxatzea otu zaizu albaina. Jende andana ilaran, mutu. Urratsak etengabe aurrera. Eta amaiera urrunegi; are urrunago bi metrotik haratgo begiratzera ohitu gabekoentzat. Eta zeuretzat.\nIritsi zara azkenean.\n-Egin ezak hire hautua.\nIzaki estrainu baten silueta irudikatzen duzu, itzal bat. Eta ahots horren zama bularra zanpatuz. Ez dakizu nondik datorren, zer den ere ez. Baina badu zu izutzeko indarrik, bada nolabait..., badu jainkotiarretik zerbait.\nInurritxo bakoitza bere gelaxkara bidean da, itzala puzteko hostoen azpian, babestuta. Zerbait dira orain, izen bat, zenbaki bat, hirugarrenek idatzitako idenitate bat... daukate. Dira. Eta badira. Badira zoriontsu. Horrela.\nIritsi da erabakitzeko unea. Aukerak burua bonbardatzen. Begi bistakoak, itzalak jarritakoak, ez besterik.\nEman duzu azkena. Pausoa.\nEta itzal horren parte zara geroztik.\nNork: banator Noiz: 23:39 2 comentarios:


Aipamena. Harri bat, mundu bat: Madeleine aldiko kolpekari apaindu bat - Euskonews\nAipamena. Harri bat, mundu bat: Madeleine aldiko kolpekari apaindu bat\nEgileak: Eduardo Berganza - Rosa Ruiz Idarra Argitaletxea: Arabako Foru Aldundia Orrialde kopurua: 94 ISBN: 84-7821-596-4 Ezaugarriak: Erakusketa honen helburu nagusia kantabriar arte higigarriaren barruan aparteko garrantzia duen pieza bat ezagutaraztea da. Duela gutxi Santa Katalinako (Lekitio, Bizkaia) aztarnategian egindako arkeologia indusketetan bi aldetatik kalitate handiko irudizko grabatu desberdinez apaindutako limonitazko plaketa bat agertu zen. Arte higigarriko piezen kopurua ez da oso ugaria Kantauri aldean, are gutxiago Euskal Herrian eta, hartara, oso objektu bitxia dela esan genezake. Pieza honek, gainera, jatorriz plakarenak ez diren ertzetako pitzadura eta alboko higadura ageri ditu.


Esaten dute zailena, batzuetan, agerikoa ikustea dela. Gure gizartean laugarren industria iraultzaren aurrerapenaren eraginez dagoeneko ematen ari diren aldaketak oso garrantzitsuak dira jada, eta aurrerantzean orain ezezaguna zaigun dimentsioa hartuko dute. Garrantzitsua da gizarteak, oro har, errealitate berri baten aurrean gaudela barneratzea eta agerikoa hori dela ulertzea. Errealitate horrek bizitza ulertzeko modu berri bat bilatzera eramaten gaitu pixkanaka, eta onartu behar dugu, gustatu ala ez, teknologiaren eraldaketa eta aurrerapena saihestezinak direla. Teknologia horrek pertsonen ongizatea eta planetaren jasangarritasuna hobetzeko eman dezakeen laguntza handiaz jabetu behar dugu.\nAlabaina, jasangarritasunaren eta sistema adimendunen mundu batean azkar emandako bilakaera horretan, behar-beharrezkoa izango da gizatasun maila handia izatea eta pertsonak beste era batera prestatzea. Bizitzarekin, planetarekin eta lanarekin dugun harremana aldatzen ari da. Erantzun berriak eskatzen dituzten ingurune konplexuetan biziko gara. Oso garrantzitsua da ulertzea datozen 30 urteetan ez garela biziko pixkanakako aldaketen mundu batean, aldaketa disruptiboen mundu batean baizik. Hori dela eta, pertsonak ikaskuntza modu berrien bidez prestatu behar dira; pertsonek gaitasun berriak eskuratu, eta ezagutza eta trebetasun aurreratuak garatu beharko dituzte.\nBeharrezkoak izango ditugu ere beste era bateko LHko ikastetxeak. Antolakuntza adimendun modura kudeatu eta antolatutako ikastetxeak, lan egitura eta espazio desberdinak izango dituztenak. Ekiteko eta lan egiteko beste modu bat, ezagutza sortuz eta partekatuz, begirada etorkizunean finkatuta dugula.\nJardunaldi honetan, Lanbide Heziketak etorkizuneko erronka horiei aurre egiteko dituen hainbat ekimen, programa eta proiekturen berri emango dugu. Alde batetik, errendimendu handiko lanbide heziketaren arloa eta talentua garatzeko eremu metodologikoa landuko ditugu. Hizpide izango ditugu ere zeharkako gaitasunak, pentsamendu sortzailea, adimen betearazlea eta giza balioak 4.0 ingurune berrietan. Lanbide heziketako ikastetxe adimendun 4.0ren kontzeptuaz, diseinu berriaz eta antolakuntzaz ere hitz egingo dugu. Horrez gain, Biozientziek eta Jasangarritasunak Euskadiko lanbide heziketan duten lekua izango dugu aztergai, bai eta lanbide heziketak giza garapen jasangarrian duen eta izango duen inpaktua ere.\nEzagutzera ematea nola erantzuten ari dien Euskadiko lanbide heziketak 4. industria iraultzari eta 4.0 inguruneei, hainbat arlotatik.\nBiozientziak eta jasangarritasuna Euskadiko lanbide heziketan aurkeztea, eta lanbide heziketak giza garapen jasangarrian duen eta izango duen inpaktuaren berri ematea.


2021-09-03 - Lea-Artibai eta Mutrikuko Hitza : Lea-Artibai eta Mutrikuko Hitza\nAuzo taxi zerbitzua martxan daukate Ispasterren\nAste honetan ipini dute martxan zerbitzua. Eskaera egiteko udaletxera joan behar dute herritarrek, eta bertan jasoko dute txartela.\nBeste 4 positibo erregistratu dituzte Lea-Artibain\nAtzo [irailak 2] ondoko herrietan erregistratu zituzten kasuak: 2 Lekeition eta bana Markina-Xemeinen eta Munitibarren. Ondorioz, Munitibarko intzidentzia tasa igo egin da; gainerako herrietan berdin mantendu edo jaitsi egin da. Hiru lurraldeek gune horian egoten jarraitzen dute.\nLekeitiok neurriak zorroztuko ditu irailaren 1etik 5era bitarteanLabiren azken neurriak\nGalbaixotako Bertso Jaialdia, irailaren 10ean, Mutrikun\nSarrerak irailaren 6tik aurrera egongo dira salgai, turismo bulegoan eta Mutrikuko Udalaren webgunean, 5 eurotan.\nDebabarrenean gaikako bilketa ia %2 igo da urte eta erdian\nMankomunitateko lehendakariak esan du datu positiboak saltokietan eta ostalaritzan egindako kanpainei, herritarrak kontzientziatzeko eguneroko lanari eta herritar guztien inplikazioari zor zaizkiela.\nDoako euskara ikastaro praktiko bat antolatu dute Lekeition, Markina-Xemeinen eta Ondarroan\nEuskara Plus ikastaroa zaintzan, zerbitzuen arloan eta arrantza sektorean lan egiten dutenei edo lana aurkitu nahi dutenei zuzenduta dago. Irailaren 6tik 20ra izena eman daiteke, tokian tokiko udaletxeko harreran.


Cryogeniar - Wikipedia, entziklopedia askea.\n(«Kriogeniarra» orritik birbideratua)\nCryogeniarra (grezierazko κρύος/cryos, izotza eta γένεσις/genesis, jatorria) denbora eskala geologikoaren banaketa bat da, Aro Neoproterozoikoaren bigarren garai geologikoa. Duela 850 milioi urte hasi eta duela 630 +5/-30 milioi urte amaitu zen. Bere hasiera kronometrikoki ezartzen da, bere amaiera estratigrafiaren arabera ezartzen den bitartean.\nduela 720 milioi urte\n←Tonian (en) Cryogeniar →Garai Ediakariko\nBere izena tropikoko latitudeetan aurkitutako glaziar metaketengatik jasotzen du, karbonatozko sedimentuek jarraituak. Glaziarrak pultsu erritmiko sail bat jarraituz hedatu eta atzeratu ziren, beharbada ekuatorera ere iritsiz. Oro har, mundu mailako bi glaziazio handi behintzat kontutan hartu behar dira. Sturtian glaziazioa (duela 760 milioi eta 700 milioi urte bitartean gertatutakoa) eta Marinoan/Varanger glaziazioa, (duela 635 milioi urte inguru gertatutakoa) Lurraren historian ezagutu diren handienak dira eta, beharbada, planeta osoa estali zuten. Amaierako glaziazio bat duela 582 milioi urte gertatu zen, Garai Ediakarikoan.\nTilitazko metaketa glazialak Cryogeniarrean latitude baxuetan zeuden tokietan ere gertatu ziren, Elur bola lur deritzonean planetako ozeanoen izoztearen hipotesia eragin zuen fenomenoa. Teoria honek, Kirshivink doktoreak proposatu zuena eta gaur egun Berkeleyko Unibertsitateko Paul F. Hoffmanek defendatzen duena, eztabaida handi bat sortu du, Lurra, ekuatoreraino, kilometro 1eko sendoera izatera iristen ziren glaziarrez estalia egon zela esaten bait du. Desadostasun nagusia glaziazio horiek benetan mundu mailakoak ala tokiko gertaerak izan ote ziren da.\nCryogeniarrean, Rodinia superkontinentea zatitu eta Pannotia superkontinentea sortzen hasi zen.\nTonikoa Lurreko garai geologikoak\nDuela 850 milioi urte - Duela 630 +5/-30 milioi urte Ondorengoa\nElur bola lur\nAzken aldaketa 16 apirila 2021(e)an, 14:09(e)tan\nOrriaren azken aldaketa: 16 apirila 2021, 14:09.


Ez al zegoen pintatuta politago? • ZUZEU\nEz al zegoen pintatuta politago\nLerro hauen gainean dituzuen bi argazkiak Zumaiako horma bera agertzen dute. Udal agintariak bertatik pasa aurretikoa da bata; pasa ostekoa bestea [ez da kasu bakarra].\nHorren harira, Ismael Manterola Ispizuak gutun bat idatzi du herriko agerkarian, Baleiken. Eta bertan, arte aditu zumaiarrak galdera sinple bat egiten die zumaiarrei… “ez al zegoen pintatuta politago?”.\nKrema koloreko herria\nUdal agintariek gozotegitan erabiltzen den kremaren kolorea aukeratu dute gure herriarentzat. Itxuraz, Zumaiako kostako herri turistiko batentzat dotoreagoak dira kremaren ezaugarriak: gozoa eta likatsua. Urtaroaren arabera aldatzen diren lore koloretsuak eta horma mutu krema kolorekoak dira aproposenak Zumaia bezalako herri batentzat.\nKrema kolore melenga horrekin berarekin estali dute aurreko asteburuan pintatutako Erribera kaleko murala. Munduko ia hiri eta herri guztietan ikus dezakegun kaleko artea ezin dugu herrian gozatu. Berlinera joaten garenean, edo Londresen, Parisen, Bilbon edo Bartzelonan argazkiak ateratzera gelditzen garen horma koloreztatu horiek oporretako argazkitan bakarrik erakusteko balio dute nonbait. Norberaren herrian kaleak zikintzen dituzten zerrikeriak besterik ez direla ematen du, agintariak zein prestutasunarekin ezabatu duten ikusita.\nAsko eztabaidatu daiteke graffitiei buruz eta kaleko arteari buruz, gogoratzen dut Banksyrena, munduko kale pintore handietako batena, izan zitekeen lana Donostiako horma batean azaldu zenean zein barregarri geratu zen garai hartako udaleko kultura zinegotzia zena . Baina, eztabaidak alde batera lagata, galdera sinple bat egin nahi dut: ez al zegoen pintatuta politago Erribera kaleko zoko horretako horma? Krema koloreko pareta edo poesia eta trebetasun handiz egindako lorea usaintzen ari zen giza irudiaren artean aukeratzerakotan, zein nahiago dugu zumaiarrok?\nKrema kolorea erantzungo lukeen herria, gozoa eta likatsua izango litzateke. Bigarrenaren alde egiten duen herriak artea maite duen herria izango litzateke: imajinazio zalea, edertasunaren zalea, pentsamendu kritikoaren zalea, fikzioaren bidez errealitatea askotarikoa izan daitekeela azpimarratzen duena, ikuspuntu bakarra gaitzesten duena.\nKultur politikak egitea da agintarien lana, gustatuko litzaidake jakitea kaleko pintura mural hunkigarria ezabatzeko gai den agintarien artea sustatzeko neurriak zein diren.\n Honetaz mintzo da Manterola: “Banksy Donostian” (Azpimarra geurea da).\narautegia, artea, baleike, irudimena, Ismael Manterola, kaleak, Zumaia\nZer duzu buruan “Ez al zegoen pintatuta politago?”-ri buruz\nItzain 2016-06-17 17:23\nAskoz politago, alaiago, iradokitzaileago… Ilunkisizioa pasa duk bertatik, bistan da.


Udal Parekidetasun Sailak antolaturiko ikastaro berrian izen emateko azken eguna | Noaua Kultur Elkartea\nHemen zaude: Hasiera » Aisia » Udal Parekidetasun Sailak antolaturiko ikastaro berrian izen emateko azken eguna\nUdal Parekidetasun Sailak antolaturiko ikastaro berrian izen emateko azken eguna\nBy\tnoaua\ton\t2018-01-11\tin\tAisia, Euskara, Hezkuntza, Jendartea, Kultura\n“Gorputz ikusezinak ikusten. Moda, jabekuntza feministarako tresna” ikastaroa antolatu du Usurbilgo Udaleko Parekidetasun Sailak. Maddalen Adurizek emakumeei zuzenduta bideratuko dituen saioak, larunbatetan izango dira (urtarrilaren 13an eta 27an, otsailaren 10 eta 24an, martxoaren 10 eta 24an), 09:30-13:30 artean Potxoenean. “Ikastaroaren helburua da deseraikitzea moda eredu dominantea, emakumeok zapaltzen gaituena, ikusaraztea ikusezin egindako gorputzak eta baliatzea joskintza jabekuntza feministarako tresna gisa, gure gorputzak boteretu eta horietaz gozatzen ikasteko. Ikusarazi eta aldarrikatuko dugu gorputzen aniztasuna, ikasiko dugu patroiak egiten, gure gorputzei egokitzen zaizkienak. Gure sormena josi eta gorpuztuko dugu, eta moda jasangarria jantzi”.\nDoan izen emateko azken eguna duzue gaurkoa, urtarrilaren 11, Usurbilgo Udaleko Parekidetasun Sailean, parekidetasuna@usurbil.eus helbidera idatzita edo 943 377 110 telefono zenbakira deituta. Usurbildarrek izango dute lehentasuna.\nBestalde, emozioak hizpide nagusi dituen emakumeei zuzendutako doako ahalduntze ikastaro berria abiatuko dute gaurtik hasita, urtarrilaren 11tik martxoaren 22ra arte, ostegunero 17:00-19:00 artean, Bake Epaitegi atzeko lokalean. Pepa Bojo psikologoak bideratuko du erdaraz izango den ikastaroa. Izen ematea itxita dago.\nSan Praixku Guraso Elkarteak antolatuta gaur hasita, urtarrilaren 11tik martxoaren 22ra luzatuko da, Munia Larburu psikomotrizistak bideratuko duen ikastaroa. Hiruhileko osoko kuota 60 eurokoa izango da bazkide ez direnentzat, 45 eurokoa bazkide direnentzat. Bi talde aurreikusi dira:\nKantu Taldeak ikasturte berria martxan\nAzken asteotako etenaldiaren ostean, astelehen honetan, urtarrilaren 8an abiatu dute Kantu Taldekoek ikasturte berria. Gogoan izan, astelehenero biltzen dira 18:00-19:00 artean Udarregi Ikastolaren Agerialde eraikineko musika gelan. Adi bestalde, 2018ko lehen kantu-jira ordu aldaketarekin baitator. Urtarrilaren 27rako iragarri duten saioa eguerdiz ospatuko da, 12:00-14:00 artean Kaxkoan. Mikel Laboa plazatik abiatuko da kantu-jira.


BIME PRO Start Up! Deaialdia zabalik urriaren 12arte - SPRI\nBIME PRO Start Up!, berrikuntza eta ekintzailetzarako topagunea\nTeknologia berriak, APP-ak, bideojokoak eta azken berrikuntza teknologiko eta kontzeptualak musikaren munduan eta kultura eta sormen-industrietan: BIME PRO StartUP . Eusko Jaurlaritzak eta SPRI Taldeak, beste erakunde, entitate eta enpresen artean, lankidetzan dihardute ekimen honetan.\nInbertitzaileen partaidetza handiari esker, BIME PRO Start Up! Estatuko ekitaldirik puntakoenetako eta sormen-industrien startUPak bultzatzeko topagune garrantzitsua bihurtu da.\nEkosistema ekintzailea eta sortzailea\nKultura eta sormen-industrietako ekintzailetzarako ingurune egokia.\nHitzaldiak enpresaburu eta sortzaile ospetsuekin, inbertitzaileekin eta sektoreko funtsezko aktoreekin.\nFormatu desberdinetako topaketak: speedmeetings online-ak, cocktailak, afariak…\nStartup-en lehiaketa eta erakustaldia\nEstatuko eta nazioarteko startup onenak lehiatuko dira proiekturik disruptiboena aurkezteko.\nSTARTUP COMPETITIONDeialdi honen bidez, urriaren 12ra arte zabalik egongo dena, nazioarteko lehiaketa hau musikarekin zuzenean edo zeharka lotutako proiekturik berritzaileena eta etorkizunik handiena duena hautatu eta lagundu nahi du, startup irabazlea Trade Mission a South Summit batekin sarituz.\nZURE BURUA NABARMENDU EZAZU VILLAGE VIRTUAL-ean\nJasotako proposamen guztietatik, 16 Startup Village Birtualaren parte izango dira, erakustoki bat non hautatutako proiektuek beren funtzionalitatea eta zerbitzuak ezagutarazi ahal izango dute, negozio-aukera berriak sustatzeko eta beste ekintzaile eta inbertitzaile parte-hartzaileekin sinergiak sortzeko. Modu honetan, finalistak ez diren proiektu guztiek nazioarteko lehiaketak eskaintzen dituen tresnak eta networking-a eskuragarri izango dituzte.\nHasierako fasea amaituta, 8 startup zuzenean finalera igaroko dira. Hauek, bere proiektuak 6 minutuko pitch batean aurkeztu beharko dituzte sektoreko profesional onenetako batzuek osatutako nazioarteko epaimahai baten aurrean.\nInformazio gehiago eta deialdiaren OINARRIAK. Izen-ematea HEMEN.\nEkintzailetza 26 urria, 2020\nBBF Fintech-ek berrikuntza irekiaren programaren lehen edizioa kaleratu du\nBBF Fintech-ek berrikuntza irekiaren programaren lehen edizioa kaleratu du, Laboral Kutxa,...Leer más


Udalak dinamizazio-programa bat jarri du abian 65 urtetik gorakoentzat – Errenteriako Udala\nUneko orria Udalak dinamizazio-programa bat jarri du abian 65 ...\nAzken hilabeteetan zaintzaren arloan garatutako bidean aurrera jarraituz, ekimen honek aukera emango du sozializazioko eta zahartze aktiboko espazio seguruak sortzeko.\nErrenterian 10.000 pertsonak ditu 65 urtetik gora, alegia, biztanleriaren % 25ek.\nCOVID-19ak kolpe gogorra eman dio kolektibo honi. Izan ere, konfinamenduari eta errealitate berriari gehitu behar zaie lehen erabiltzen zituzten sozializazio-espazio ugari orain itxita daudela.\nHalaxe gertatu da erretiratuen zortzi elkarteekin -3.500 erabiltzaile inguru izaten dituzte eta emakumeen elkarteekin 2.000 emakume hartzen dituzte beren baitan.\nModu autonomoan ekimen ugari burutzeko erabiltzen zituzten espazio horiek, aisiarako espazio izateaz gain, sozializaziorako espazio ere baziren, hainbat jarduera fisiko eta mentalen bidez zahartze aktiboa sustatzen zuten espazio.\nIrudia handitzeko, egin klik gainean.\nHilabete hauetan pertsona askok narriadura fisiko nahiz kognitiboa izan du, eta udazkenerako eta negurako ez zenez aurreikusten kolektibo hauentzako programaziorik, Udalak, interesdunekin berekin batera, adinekoentzako programazioa antolatu du salbuespen gisa.\nProgramazioa doakoa izango da eta 2.200 pertsona baino gehiagori erantzungo die\nHainbat arloren lan transbertsalari esker (Gizarte Zerbitzuak, Kirolak, Agiritegia, Berdintasuna, Errenteria Musikal, Udaltzaingoa) prestatu da programazioa eta herriko hainbat puntutan gauzatuko da.\nInskripzioa arinagoa izan dadin, online nahiz presentzialki eman ahal izango da izena.\nIzena online emateko herribizia.errenteria.eus/adinekoak web-orria gaitu da eta nahikoa izango da lehentasunak formulario batean betetzea. Aukera hori jada martxan dago eta urriaren 28ra arte baliatu ahal izango da.\nIzena presentzialki eman nahi dutenek astelehenetik (urriak 19) hurrengo asteazkenera bitarte (urriak 28) egin ahal izango dute, 08:30etik-13:30era.\nGaltzarabordako kiroldegian burutuko diren jardueretako kiroldegian bertan eman beharko da izena; aldiz, gainerako jardueretarako, Olibeteko erretiratuen elkartera joan beharko dute.\nSegurtasunagatik eta higieneagatik lekuak mugatuak direnez, erabilgarri dauden lekuen kopurua baino handiagoa bada izena eman dutenena, izena emateko azken egunaren biharamunean osteguna 29 zozketa egingo da, eta egun horretatik aurrera jakinaraziko zaie lekua lortu dutenei.\nProgramazioa hemen dago eskuragarri.


2013-12-14, Mikel Ortega garaile, Sakanako XIV. Xake Txapelketan.\nSAKANAKO XIV. XAKE TXAPELKETA.\n(2013ko abenduaren 14an jokatua, Ziordian).\nLarunbatean, goizez eta arratsaldez, jokatu zen, Ziordiako Udaletxean.\nEloko 2.000 puntu baino gutxiagoko jokalarientzat antolatutako Txapelketa izan zen. 20 minutuko 8 partida izan ziren. Antolatzailea: Zaldi Beltza Xake Taldea, Mikel Markotegi Ijurkoren gidaritzapean.\nBazkaria ondoko taberna batean egin zen, 10 euroko prezioan. Torneoan izena emateko 5 euro ordaindu behar izan zen. Iaz merkeago izan zen, torneoa eta bazkaria 10 euroren truke izan zirelako. Hala ere, aurtengoa ere prezio merkea.\nParte hartzaileak 33 izan ziren (iaz baino 8 gehiago).\n1) Mikel Ortega Lopez – 8 puntu.\n2) Luis David Jimenez Almeida – 6’5 puntu.\n3) Aritz Idiazabal Troyas – 6’5 puntu.\n4) Igor Gallastegi De la Fuente – 5 puntu.\n5) Javier Sevilla Subiza – 5 puntu.\n6) Javier Zinza Lopez – 5 puntu.\n7) Joseba Otano Villanueva – 5 puntu.\n8) Cesar Razkin Igoa – 4’5 puntu.\n9) Victor Barriga Rabanal – 4’5 puntu.\n10) Ion Ander Gallastegi Mañarikua – 4’5 puntu.\n11) Diego Moral Barragan – 4’5 puntu.\n12) Ion Regillaga Otaño – 4’5 puntu.\n13) Adolfo Ruiz Anton – 4’5 puntu.\n14) Koldo Flores Lazkoz – 4’5 puntu.\n15) Ismael Anton Reparaz – 4 puntu.\n16) Sebastian Insausti Goñi – 4 puntu.\n17) Manex Regillaga Elias – 4 puntu.\n18) Iñaki Arrizibita Legarre – 4 puntu.\n19) Mikel Otsoa Aldaz – 3’5 puntu.\n20) Jesus Oyaga Valencia – 3’5 puntu.\n21) Guillermo Lakuntza Yoldi – 3’5 puntu.\n22) Daniel Fernandez Rastrilla – 3’5 puntu.\n23) Alejandro Galvan Perez-Ilzarbe – 3’5 puntu.\n24) Martin Pascual – 3 puntu.\n25) Angel Luis Martin Fito – 3 puntu.\n26) Axel Grube – 3 puntu.\n27) Lucia Fernandez Villameriel – 3 puntu.\n28) Mikel Kano – 2’5 puntu.\n29) Alberto Urkia Mendinueta – 2’5 puntu.\n30) Fernando Hernandez Zorzano – 2 puntu.\n31) Jorge Fernandez Villameriel – 2 puntu.\n32) Miguel Angel Pascual – 1’5 puntu.\n33) Itziar Sarasua – 0 puntu.\nMIKEL ORTEGAREN ENEGARREN GARAIPENA.\nSakanako Mankomunitateak antolatzen duen torneo hau berpiztu egin da aurten hein batean, iaz baino 8 jokalari gehiago bilduta (% 32 gehiago).\nParte hartzeko langa igotzearekin errazagoa izan zen kopurua areagotzea, eloko 1.900etik beherakoentzat izan beharrean, 2.000tik beherakoentzat izan baitzen. Torneoaren kalitatea igo egin zen, baina hasierako filosofia zertxobait kaltetzearen truke. Hasieran, 1.800 puntutan zegoen muga, normalean sarietatik baztertuta geratzen zirenei aukera gehiago emateko. Dena den, jokalari multzo polita batzea lortu egin zen eta hori denen gustokoa da.\nMikel Ortega Lopez eta Luis David Jimenez Almeidaren presentziak faboritoen zerrenda ia erabat itxi zuen. Lehenengo bi postuak bete zituzten, pronostikoak zioen bezala.\nAritz Idiazabal Troyasek eta Javier Sevilla Subizak ere zer erranik bazutela zirudien hasieran. Aritz Idiazabal bikain ibili zen (hirugarren, Luis David Jimenez Almeidarekin berdinduta). Javier Sevilla apalago, liderrarengandik 3 puntura geratuta, bosgarren bukatuta ere.\nJokalari gipuzkoarren eta bizkaitarren presentzia nobedade izan zen torneo honetan, orain arte nafarrei mugatuta zegoela baitzirudien. Elorrioko Zaldi Baltza taldeak bere ekarpena eman zuen eta ez gaizki, Manex Regillaga txikia (8 urte inguru) 14 urtez azpiko lehenengoaren sariaren irabazle izan baitzen. Alejandro Galvan Perez-Ilzarbe eta Martin Pascual izan ziren maila horretako gainontzeko sarituak.\nMikel Otsoa Aldaz eta Joseba Otano Villanueva bigarren eta hirugarren izan ziren 2012an. Maila igo izana nabaritu zuten. Mikel Otsoak 19. tokian amaitu zuen, 3’5 puntuz. Joseba Otanok 7. lekuan, 5 puntuz. Hala ere, eta beste emaitzen laguntzaz, saria irabazteko aukera izan zuen azkeneko partidan. Aritz Idiazabalek, ordea, erraz irabazi zion.\nEspero dezagun txapelketa honen kudeatzailea (Zaldi Beltza Xake Taldea) ere berpiztea eta datorren urtean Nafarroako Txapelketa jokatzea. Xakeak Sakana behar du eta Sakanak baita ere xakea.\nMikel Ortega Lopez lehenengoarentzat: Txapela eta dirua.\nLuis David Jimenez Almeida bigarrenarentzat: Trofeoa eta dirua.\nAritz Idiazabal Troyas hirugarrenarentzat: Trofeoa eta dirua.\nCesar Razkin Igoa Sakanako lehenengoarentzat: Saria.\nManex Regillaga Elias 14 urtez azpiko lehenengoarentzat: Trofeoa.\nAlejandro Galvan Perez-Ilzarbe 14 urtez azpiko bigarrenarentzat: Trofeoa.\nMartin Pascual 14 urtez azpiko hirugarrenarentzat: Trofeoa.\n2005. urtean, VI. edizioan: Iñaki Esparza Martinez.\n2006. urtean, VII. edizioan: Iñaki Esparza Martinez.\n2007. urtean, VIII. edizioan: Axel Roviralta Montero.\n2008. urtean, IX. edizioan: Alfonso Cemborain Oricain.\n2009. urtean, X. edizioan: Mikel Torres Aldabe.\n2010. urtean, XI. edizioan: Javier Sevilla Subiza.\n2011. urtean, XII. edizioan: Mikel Ortega Lopez.\n2012. urtean, XIII. edizioan: Adrian Ortega Lopez.\n2013. urtean, XIV. edizioan: Mikel Ortega Lopez.\n1) Iñaki Esparza Martinez – 2 titulu.\n2) Mikel Huerga Leatxe – 2 titulu.\n3) Mikel Ortega Lopez – 2 titulu.\n4) Alfonso Cemborain Oricain – Titulu bat.\n5) Egoi Hernandorena De la Cruz – Titulu bat.\n6) Adrian Ortega Lopez – Titulu bat.\n7) Axel Roviralta Montero – Titulu bat.\n8) Iñaki Sasiain Gomez – Titulu bat.\n9) Javier Sevilla Subiza – Titulu bat.\n10) Mikel Torres Aldabe – Titulu bat.\n11) Borja Zamarbide Iñarrea – Titulu bat.\nIturria: Talde antolatzailea (Zaldi Beltza Xake Taldea).


Herrixa Dantzan saio berezia: kontradantza jaia — dantzan.eus\nHemen zaude: Hasiera › Komunitatea › HERRIXA DANTZAN › Herrixa Dantzan saio berezia: kontradantza jaia\nApirilaren 14rako saio berezia antolatu dugu Elgetako Espaloia kafe-antzokian. Jeremy Carter-Gordon izango dugu geurean, Ameriketako 'contra dance' kontradantza saioa ematen. Guk ere, berak proposatuta, Euskal Herriko kontradantza batzuk erakutsiko dizkiogu, trukean.\nDantzaren aurretik eta ondoren, kantua izango dugu, entzuteko eta abesteko. Jeremy partaide den Northern Harmony abesbatzak bateko eta besteko kantu tradizionalak abestuko ditu (Bulgaria, Gerogia, Korsika, Hego-Afrika, Amerika), eta trukean, guztiok batean, euskal kanta ezagun batzuk ere emango ditugu.\nNorthern Harmony abesbatza 1993an sortu zen Vermont-en (Ameriketako Estatu Batuak). Munduko kantu polifonikoak jorratzen ditu, eta baita Ameriketako garai bateko kantu, harmonia eta musika-tresnak ere. Hogeita bost urteko ibilbidean Amerika eta Europan barrena goraipamenez betetako bira arrakastatsuak egin ditu. Otsailetik itzulia egiten ari dira Bretainia Handia, Frantzia eta Euskal Herrian zehar (Iruñea, Eibar, Errenteria). Elgetakoa itzuliko azken emanaldia izango da, azken eguna. Horregatik, elkartruke jai giroan ospatuko dugu. Elkarren abestiak eta elkarren dantzak.\nMusikari, abeslari eta dantzaria da Jeremy Carter-Gordon. Northern Harmony abesbatzan ere parte hartzen du. 2011 urtean ezagutu genuen Euskal Herrian, ezpata-dantzak ezagutzera etorrita. Etnokoreologia ikasketa bukaeran beka eskuratu zuen urtebetez Europako ezpata-dantzak aztertzeko. Kontinente zaharrean barrena, Eibar, Beasain, Markina-Xemein, Iurreta eta Elgoibarren izan genuen Euskal Herriko ezpata-dantza batzuk ezagutzen. Hori bakarrik ez, ingeles tradizioko rapper dantzetan ere trebatua denez (Estatu Batuetan eta Ingalaterran bertan), rapper dantza ikastaroa eskaini zigun Dantzan Ikasi programan.


Nortasun korporatiboa | METAPOSTA\n“METAPOSTA” izenaren jatorriari buruz\nInterneteko dokumentu-gordailuaren inguruko proiektua abian jarri zenetik, proiektu horri izena jartzeko euskaraz, gaztelaniaz, catalaniaz, galegoz eta ingelesez esanahia izan zezakeen kontzeptu bat bilatu nahi izan zen. Ahalegin horien emaitza izan zen “METAPOSTA” marka, jatorri desberdineko bi termino konbinatuz sortutakoa; bi termino horiek hainbat hizkuntzatan (grekotik hasiz, enbor indoeuroparretik igaroz eta euskarara iritsiz) aurki daitezke esanahi desberdinekin.\nEuskaraz “meta” hitzak lasto piloa esan nahi du, normalean zelaietan edo baserrietatik hurbil egoten dena. “Meta” terminoak oso konnotazio positiboa du, etorkizuna hornitzearekin edo prestatzearekin lotuta baitago. Baina aldi berean, jatorri grekoa duen aurrizkia da, “haratago” esan nahi du eta metafisika, metafora edo metamorfosia moduko hitzetan txertatuta azaltzen da.\n“Posta”, italieratik datorren hitza da. Gaztelaniaz honako hau esan nahi du: “Postak leku batetik bestera ahalik eta azkarren eramatea ahalbidetzeko bideetan bi edo hiru legotako distantziara prestatzen ziren zamariak”. Postaren garraioari loturiko eginkizunetik sortzen da “posta-zerbitzuaren” kontzeptua, METAPOSTA sistemaren helburuei estuki loturikoa hain zuzen ere.\nFrantsesez “MetaPoste” izan beharko luke.\nIngelesez izen egokiena “MetaPost” izango litzateke.\nDanieraz ere berdin, “MetaPost”. (Hori horrela dela-eta eBoks ereduaren teknikariek hain erraz ulertu zuten izen hori).\nEta, azkenik, italieraz.... “MetaPosta” izango litzateke.\nMETAPOSTA logotipoa .eps [329 KB] formatuan.\nMETAPOSTA logotipo bertikala .jpg [160,3 KB] formatuan.\nMETAPOSTA logotipo horizontala .jpg [88,3 KB] formatuan.\nMETAPOSTA logotipoa .pdf [68,4 KB] formatuan.


GEOGRAFIA IKASTEKO SAREAN: 57.435 herritarrek lehen aldiz bozkatu ahal izango dute urriaren 21ean\nBotorako eskubidea duten herritarretatik 56.557 atzerrian bizi dira, gehienak Frantzian eta Argentinan.\nEitb.com, 03/09/2012 12:26:00\n1.775.291 herritarrek dute boto-eskubidea urriaren 21eko Euskadiko hauteskundeetan, eta horietako 57.435ek lehenengo aldiz bozkatu ahal izango dute, 18 urte bete dituztelako, Espainiako Estatistika Institutuak jakitera eman duenez.\nEAEko hauteskundeetan botoa emateko eskubidea dutenetatik 1.718.734 Araban, Bizkaian edo Gipuzkoan bizi dira, eta 56,557 atzerrian, baina EAEko udalerriren batean dute errolda. Atzerrian bizi diren gehienak Frantzian (9.979), Argentinan (9.740), Venezuelan (5.378) eta Mexikon (5.263) bizi dira. Gainerako 26.197ak beste herrialde batzuetan bizi dira.\nBizkaian daude hautesle gehien, 948.378. Gipuzkoan 575.925 daude, eta Araban 250.988\nPublicado por Marta Pelayo Fernández en 8:29 a. m.\nEtiquetas: 2012, atzerritarrak, boto-eskubidea, EAE, EIN/INE/Espainiako Estatistika Institutua, hauteskundeak, hautesteak


Ingalaterra Euskal Herrira ekarriko dugu uztailean\nIngeles ikastaro trinkoa\nIbex-en badakigu Ingalaterrako egonaldia behar bezalakoa izateko berebiziko garantzia duela harrera-familiaren kalitateak. Beraz, familiak hautatzeko irizpide zorrotzak jarraitzen ditugu, gure ikasleentzat ahalik eta ingururik onena aukeratzeko.\nGure ikasleek 11 eta 18 urte arteko adinak dituzte. Ez dira hasiberriak urteak daramatzate eta ingelesa ikasten. Ikastaroan zehar taldetan banatuko ditugu ikasleak, hizkuntza-gaitasunaren arabera. Talde ...\nIbexek eskeintzen dituen ikastaroak Petroc collegen , Barnstaple, eta Kingsley Collegen izango dira. Familetan eegindko egonaldietako ikastaroaren iraupena hiru astekoa da…\nGuretzat, harrera-familia on bat bere ikaslearen interesez hartzen duena da, eta Ingalaterran egingo duen egonaldi laburra probetxuzkoa izan dadin ahalegintzen dena. Mota ugaritako familiak ditugu – ...


Murgiltze sistema: Blanquer ministroaren arabera frantsesaren ezagutza “arriskuan” da | World | KAZETA\nJean-Michel Blanquer Frantziako Hezkunde Nazionaleko Ministroak senatuan egindako eztabaidan “eskualdeetako hizkuntzen” murgiltze sistema zalantzan jarri du beste behin. “Haurrek soilik eskualdeko hizkuntza erabiltzeaz” beldur dela adierazi du.\nKazeta|22/05/2019 14:00|0 commment Updated at:\nFrantziako Gobernuaren jarreraren aitzinean, murgiltzearen aldeko mobilizazioak emendatzen ari dira.\nJean-Michel Blanquerrek “eskualde hizkuntzen” murgiltze sistemarekiko bere mesfidantza berretsi du. Hezkunde Nazionaleko Ministroaren arabera, eredu honen bertute pedagogikoak zalantzagarriak dira eta frantsesaren ezagutza “arriskuan” egon daiteke.\nFrantziako senatuak eskolen inguruko lege proiektua bozkatu zuen maiatzaren 21ean eta “eskualde hizkuntzen” murgiltze sistemaren eztabaida erdigunean egon zen. Ministroak hitza hartu zuen berriz ere eredu honen kontra duen jarrera agertzeko. “Haurrek eskualdeko hizkuntza hitz egiten dute soilik” bezalakoak erran zituen. “Pedagogikoki ainitz bada eztabaidatzeko. Haurra frantsesa errefusatzeko egoera jartzen bada, kognitiboki ez da hain ona,”, gaineratu zuen.\nHitz hauek murgiltze eredua eskaintzen duten eskolen salaketa eragin zuten. Seaska ikastolen federazioak bezala, bretoiera irakasten duen Diwan ereduko presidentea den Stephane Stollek bere haserrea agertu zuen: “Berak ezin du halakorik erran, aski ongi dakielako murgiltze eredua ez dela elebakartasuna, elebitasuna bermatzen duen eredu bat baizik”.\n“Haurrak elebidunak dira!”\n“Oraino ezin du sinetsi ordezkari nazionalaren aitzinean halakorik erratea”, harriturik adierazi zuen Stollek. “Ministroak badu informazioa, badaki zer egiten dugun, badaki Diwan murgiltze eskolak hitzarmenpean direla. Programa frantsesez egiten dugu, ebaluazioak erregularrak dira, azterketak gainditzen dira, haurrak urrun dira elebakartasunetik... Kontrakoa, elebidunak dira!”, erran zuen bere haserrea ezkutatu gabe.\nBlanquer ministroaren adierazpenak ez datoz guztiz bat Emmanuel Macronek joan den astean Biarritzen egindakoekin. Frantziako presidenteak murgiltzearen “alde” egin ez bazuen ere, eredu hori funtzionatzen ari direla erran zuen. Baina azken asteetan Blanquer eta Gourault ministroek agertu duten jarreraren aitzinean, euskara, korsikera, bretoiera eta katalanera defendatzen duten eragileak biziki kezkatuak dira.\nHur Gorostiaga Seaskako zuzendariak adierazpen hauek deitoratu ditu. “Gure xedea da gure ikasleak euskal hiztun izatea, elebidun orekatuak, estatuarekin dugun hitzarmenean jasotzen den bezala”. Frantsesaren sartze gradualarekin, ikasleak CM2 elebidun dira. “Ministroaren hitzek fede txarra erakusten dute”, erran du Gorostiagak. Seaskak ondoko sartzerako eskaturiko postuez ministerioaren erantzunik gabe jarraitzen duen bitartean, mobilizazioei eutsiko die.


Paleolito - Wikipedia, entziklopedia askea.\nPaleolitoa (grezieratik παλαιός, paleos, zahar eta λίθος, lithos, harri edo Harri Aro Zaharra) giza teknologia garatzen hasi zen Harri Aroko lehen garaia da. Oso aldi luzea da: gizakiak sortutako lehen kulturarekin hasi (K. a. 3.000.000) eta K. a. 9000. urte arte hartzen du. Denbora luze horretan gizaki mota ezberdinak sortu eta galdu egin ziren, gaur egun ezagutzen dugun "Homo sapiens sapiens" gizakiarenganaino iritsi arte. Mesolito garaia arte hedatzen da.\nErdi Paleolitoa (K.a 150.000 - 38.000)\nGoi Paleolitoa (K.a. 38.000 - 9.000).\n[aldatu] Paleolitoa Euskal Herrian\nSakontzeko, irakurri: Euskal Herriko historiaurrea\nErdi-Paleolitoa orain dela 100.000 urtetik orain dela 35.000 urtera luzatzen den aldia da. Garai honetako aztarna ugari aurkitu dira, guztiak Neanderthalarekin lotutakoak. Garai hartako gizakiak biltzaileak eta ehiztariak ziren, eta euren hildakoak lurperatzen zituzten lehenengoak dira. Arrasateko Lezetxikin aurkitu dira Euskal Herriko hezurrik zaharrenak.\nGoi-Paleolitoa orain dela 35.000 urtetik 10.000 urtera luzatzen da mundu osoan, baina Euskal Herrian pixka bat luzatu daiteke, neolitoaren sarrera beranduago izan baitzen. Epe honetan Neanderthaleko gizakia Homo sapiensarengatik aldatu zen, gaur egungo gizakia. Euskal Herrian 15-20 pertsonako taldez osatutako leinuak bizi ziren, kobazulo txikiagoetan eta askotan lautadatan ere.\nZuberoako Züharan kokatuta Chatelperroniar kulturatik Gravette kulturara doazen teknikak aurkitu dira.\nBizkaiko Abadiñon, Gravette, Solutre eta Madeleine kulturaren hainbat aztarna aurkitu dira.\nDeban (Gipuzkoa), labar aldeko hainbat margo oso interesgarri aurkitu dira bertan, Madeleine kulturaren aldikoak.\n↑ 3,0 3,1 3,2 Historiaurrea Euskal Herrian - hiru.com\nKategoriak: Historiaurrea • Arkeologia\nOrrialdearen azken aldaketa: 12:54, 19 Abuztua 2009.


Joxe arregi. torturen bidez erail zuteneko 35. urteurrena - Boltxe\nJoxe arregi. torturen bidez erail zuteneko 35. urteurrena\nOtsailaren 13 honetan, Polizia Espainolak egindako torturen ondorioz Joxe Arregi Carabanchelgo kartzelan hil zenetik 35 urte betetzen dira. Alabaina, Arregirena ez zen kasu isolatua izan eta bai bera baino lehenago zein beranduago, Polizia Espainolak, Guardia Zibilak eta Ertzaintzak 10.000 euskal herritar inguru torturatu dituzte, gehienak arrazoi politikoengatik, haietatik 11 praktika honen bitartez erail dituztelarik.\nEstatu espainola eta Euskal Herrian bera sostengatzen duten alderdiek (PSOE, PP eta PNV) torturaren erabilpen erabat politikoa egin dute euskal erresistentzia makurrarazi asmoz, herriaren gehiengoaren begientzat estaliz eta aldi berean Euskal Herriaren alde borrokan zihardutenentzat agerikoa bihurtuz euren militantzia baldintzatu nahian.\nTorturaren praktika lazgarri hau, gainera, ez da soilik komisaldegi eta kuarteletan eman. Ezin zenbatu zenbat pertsona bahitu, mendira igo eta kolpatu egin dituzten Espainiako okupazio indarrek, eta ezin ahaztu ere Lasa eta Zabalaren kasua, edota berrikiago Jon Anzarena, beste batzuen artean. Gogora ekarri beharrekoak ere Espainiar poliziek Ameriketan iheslari politikoen etxeetara sartzen eta bertan torturatzen ibili ziren kasuak.\nTorturaren bitartez, oraindik ehunka euskal herritar kartzelan mantentzeko baliogarri izan dituzten autoinkulpazioak lortzeaz gain, Estatuak izua zabaldu egin du Euskal Herri osoan zehar sektore borrokalarien desaktibazio politikoa bilatuz, kasu askotan bost eguneko inkomunikazio prozesuek urteetako espetxealdi luzeek baino beldur handiagoa eragin dutelarik. Horretarako makineria fina bezain gordina antolatuta daukate, arduradun politikoetatik hasita tortura zuzenean aplikatzen dutenen arte, tartean epaileak, ofiziozko abokatuak, auzitegiko medikuak eta komunikabideak daudelarik.\nAzken garaietan ez da izan tortura salaketarik. Hori ez dator Estatua “akatsaz” ohartuta bere jarrera zuzendu nahi izan duelako, baizik eta Euskal Herriaren erresistentzia eredua apaldu egin den neurrian, errepresioa ere egoerara moldatu egin duelako. Jendea inkomunikatzea ahalbidetzen dituzten legeak, ordea, ez ditu bertan behera utzi beharrezkoa dela baloratuz gero tortura berriro erabiltzeko aukera izateko.\nTorturaren aferan lan handia gelditzen zaigu aurretik. Oraindik ez dugu lortu torturaren makineria definitiboki bertan behera uztea, ez dugu lortu herri honen historia hurbilenean gertatu denaren egia osoa azaleratzea, ez dugu lortu egun presoen eskubideen defentsan uztez aritzen diren zenbaitzuek, ardura politikoetan zeudenean, Eusko Labela duten txakurrek hamarka euskal herritar torturatu zituztela onartzea, eta ez dugu lortu honen guztiaren aurrean herriaren zati batek beste alde batera begiratzeari utz diezaion.\nEuskal Herrian, urtero ospatzen da torturaren aurkako eguna otsailaren 13an. Horregatik, Amnistiaren Aldeko eta Errepresioaren Aurkako Mugimenduak, honako mobilizazioak deitu ditu egun horretarako:\nTolosa: Trianguloan 12:00etan.\nGasteiz: Espainiar Gobernuaren Azpiordezkaritzan (Olagibel) 12:30etan.\nBilbo: Gobernu Zibilaren aurrean (Eliptika plazan) 12:30etan.\nEuskal Herrian, 2016ko otsailean.


Araba ESI Predimed-Plus proiektuaren urteko bileran – Osaraba\nAraba ESI Predimed-Plus proiektuaren urteko bileran\negilea Osaraba · 13 ekaina, 2019\nMaiatzaren 13an eta 15ean, Predimed-Plus proiektuko parte-hartzaileak eta ikertzaileak Erizaintzako Unibertsitate Eskolan bildu ziren, azterlanaren martxa errepasatzeko eta emaitza orokorren berri emateko\nPredimed-Plus proiektua nutrizioari buruzko estatu mailako ikerketa-erronkarik handiena da. Pisua galtzea helburu duen esku-hartze intentsibo batek (dieta mediterraneo hipokalorikoa kontsumitzea, jarduera fisikoa sustatzea eta jokabide-terapia oinarri hartuta) gaixotasun kardiobaskularren prebentzioan duen efektua ebaluatzen da.\nHelburua da jakitea ea arrisku kardiobaskularreko faktoreak dituzten pazienteei (esku hartzeko taldea) aplikatutako estrategia bat (dieta mediterraneo hipokalorikoa, jarduera fisiko handiagoa eta jokabide-terapia oinarri hartuta) dieta mediterraneo isolatua (kontrol-taldea) baino efikazagoa den gertakari kardiobaskularrak (esaterako, heriotza kardiobaskularra, miokardio-infartu akutua eta istripu zerebrobaskularra) gertatzeko.\nAzterlan multizentriko hau 2014an hasi zen eta 2022an amaituko da, eta 23 zentrotako –horietako bat da Araba ESI– 6.874 parte-hartzaile izan ditu.\nEsku hartzeko taldeei eta kontrol-taldeei zuzendutako hitzaldietan, proiektuaren Araba ESIko arduradun hauek parte hartu zuten: Itziar Salaverria Lete nutrizionistak, Amaia Goikoetxea Bahón erizainak eta Ángel Mª Alonso Gómez Araba ESIko Kardiologia Zerbitzuko mediko ondoko eta ikertzaile nagusiak.\nJardunaldian, pazienteen eta ikertzaileen arteko harremanak estutu ziren, egindako aurkikuntzak aipatu ziren, pazienteak azterlanari atxikitzera animatu ziren, zalantzak argitu ziren eta iruzkinak eta iritziak partekatu ziren.\nNext story BerriTantak · Berritasun Saioa Araba ESI-n | ekainak 25\nPrevious story Araba ESI eta Osakidetza Araba Euskaraz-en


Miami mendearen mende baino lehen egon liteke ur azpian | Sareko Meteorologia\nMiamia mendearen amaiera baino lehen ur azpira joan zitekeen\nMiami Bost milioi biztanle baino gehiago bizi diren kostaldeko hiria da. Hango klimak munduko leku turistikoenetako bat bihurtu du, hau da, nori ez litzaioke gustatuko urtean zehar tenperatura leuna dagoen eremuan bizitzea?\nBaina leku eder hau itsas mailatik bi metro ingurura altxatzen da. Gutxiegi, mendearen amaieran ozeanoak lau metro igo litezkeela uste dugunean. Orduan, erabat murgilduta egotea baino gehiago da 'Science' aldizkarian argitaratutako ikerketa baten arabera.\nPoloen urtzea tenperatura igotzearen ondorioz, geldiezina bihurtzen ari den prozesua da. Ikerketaren egileak, Twila Moon, Colorado Unibertsitateko (Estatu Batuak), uste du »urtzearen zati handi bat atzeraezina da eta gizakiak eragindako klima aldaketaren emaitza da». Noski, urtutako izotz hori guztia nonbaitera joan behar da, itsasora, bere maila progresiboki handituz.\nBenetan neurri eraginkorrak hartzen ez badira, »Miami ur azpian desagertzen ikusiko duguIlargiak esan zuen. Miami ez ezik, itsas mailatik oso altuera baxuan dauden hiri guztiak ere badaude, hala nola Venezia, Buenos Aires, Shanghai edo Los Angeles.\nGainera, hori gogoratu behar duzu glaziarrak oso iturri garrantzitsuak dira munduko eskualde askotan. Desagertzen badira, haien ekosistemak hil egingo dira eta horrek giza migrazio masiboak eragingo ditu, horrek ekarriko lukeen guztiarekin (gatazka armatu posibleak, oinarrizko baliabideen gabezia, elikagaien prezioak handitzea, besteak beste).\nAzken kalkuluen arabera, Suitzako glaziar txikien% 52 desagertuko da datozen 25 urteetan, eta Kanadako mendebaldea, berriz,% 70 gabe egongo da 2100erako.\nArtikuluaren bide osoa: Sareko Meteorologia » Sareko Meteorologia » iragarpenak » Miamia mendearen amaiera baino lehen ur azpira joan zitekeen\nNola dago eguraldia basamortuan\nEpaiketaren eguneko ganga ez da gainezka egin (ezta biziko garen bitartean)


Gehiago irakurri: Eta orain, normalizazioa lortzeko estrategia elkarrekin pentsatu beharra\nMendeurreneko azken jardunaldi akademikoa: Donostiako Tabakaleran irailaren 12an eta 13an jasotako irudiak.\nMendeurreneko azken jardunaldi akademikoa: Ingurune digitala, hizkuntzen estandarizazioa eta euskara.\nHitzaldi guztiak, HEMEN: https://labur.eus/BQp2k\nGehiago irakurri: Baliabide digitalak, arauaren hedapen eta onarpen sozialaren mesedetan\nGehiago irakurri: Baliabide birtualak, aldi berean erronka eta abagune\nMendeurreneko erromeria herrikoia antolatu du Euskaltzaindiak AIKOrekin batera\nIrailaren 21ean -larunbata- izanen da jaialdia, Bilboko Plaza Barrian, eta Euskaltzaindiak bertan parte hartzeko deia egiten die Euskal Herri osoko euskaltzale eta dantzazaleei.\nEgitarauari dagokionez, 13:00etan abiatuko da jaialdia, Bilboko Plaza Barrian egingo den soka-dantza herrikoiarekin; Zazpi Kaleetatik erronda egin ostean, 17:30ean izanen da mendeurreneko erromeria.\nParte-hartzaileak: Berrizko San Lorentzo dantza-taldea, Bilbo Kantari, Jarauta 69 txaranga, AIKO Taldea, Bizkaiko Gaiteroak, eta Roberto Etxebarria eta Idoia Markaida trikitilariak.\nTabakalerako jardunaldia streaming bidez jarrai daiteke\nEuskaltzaindiaren mendeurreneko azken jardunaldi akademikoa (Ingurune digitala, hizkuntzen estandarizazioa eta euskara) streaming bidez jarrai daiteke, hemen:\n- Irailak 12: https://www.youtube.com/watch?v=BA6hyCMEv-o\n- Irailak 13: https://www.youtube.com/watch?v=UeP1VxxlYGU\nGehiago irakurri: Ingurune digitalak hizkuntzaren estandarizazioan duen eragina aztertuko dute 21 adituk Donostiako...\n1960-03-26: Joan XXIII. aita santuaren bedeinkapena jaso zuen Euskaltzaindiak, aurreko urtean eskatua, Paulo Gurpide Bilboko apezpikuaren bitartez helarazitako gutun batean.\n1960-12-10: Inazio Eizmendi Basarrik irabazi zuen Euskaltzaindiak antolatutako aurreneko Bertsolari Txapelketa Nagusiko finala.\n1962-11-14: Inazio Maria Etxaide euskaltzainburua hil zen. Geroago, Jose Maria Lojendiok hartuko zuen kargua haren ordez.\nGehiago irakurri: Euskaltzaindiaren historia (kronologia bat): 1959-1976


Irailaren 13an PENTSAMENDU BAIKORRAREN eguna izan zen.\nData hau funtzio kognitiboak eta aisia lantzeko aprobetxatu nahi izan genuen. Beheko solairuko korridorean mural handi bat ipini genuen non egoiliar, senide eta langileok esaldi positiboak idatzi genituen.\nHarrera ona izan zuen ekintzak eta argazkian ikus daitekeen bezala murala esaldi politez bete genuen denon artean. Arratsaldean, zinema saioa prestatu eta "Elsa & Fred" pelikula ikusi genuen. Pelikula honek transmititu nahi duen mezua benetan zoragarria da: BIZITZAZ GOZATU DEZAGUN!!!!!


Nik Estivill metodoaren ondorioak jasan nituen - MeitaiMaitie | Portabebés y Crianza\nNik Estivill metodoaren ondorioak jasan nituen\n“Consecuenciasestivill” Blogeko testu originala, artikulua ikusteko, sartu hemen.\nOraindik Estivill metodoak funtzionatzen duela uste duela uste duen jende guzti horri. Hau nire istorioa da: 8 urte nituela Estivill metodoa ezarri zidaten eta orain, 23 urterekin, konturatu naiz zeinen erantzule den hau nire haziera zailean.\n15 urteko Estivill-en ondoren\n8 urterekin lo egiteko arazoak dituen ume bat nintzen, egia da. Argi txiki bat behar nuen gelan eta atea zabalik egotea. Askotan gurasoen gelara joaten nintzen betiko esaldiak esanaz “ezin dut lorik egin”. Nire gurasoak, denen antzera, ez dira jaio munduko guraso hoberenak nola izan jakinda, orduan erabaki zuten 8 urterekin bakarrik lo egiteko gai izan behar nuela laguntzarik eskatu gabe gau erdian eta gai honetan aritua zen mediku batengana jo zuen, Estivill izeneko bat. Bere kontsultara joan ginen eta metodoak funtzionatuko zuela zirudien: “hilabete batean zehar, atea itxi bere gelan, argia itzali eta ez utzi zuen gelara etortzen gau erdian”. Aste oso bat “laguntzarik” gabe lo egiten nuenero sari bat jasoko nuen.\nOrduan, nire etxean nire aita oso zorrotza zen nirekin eta nik ilea hartzen niela uste zuen logurarik ez nuela esaten nuen aldiro. Ume baten kezkarik handiena adin horretan bere gurasoak gauero atormentatzea balitz bezala eta lorik egiten ez uztea. Noski, psikopata batzuk gara, gure gurasoak sufritzen ikustea dugu gustuko.\nBeraz, ikusiaz nire etxean lo egiteko laguntza eskatzen nuen aldiro nire aitarentzat estorbu bat nintzela, kontrakoa erakutsi nahi nion oso oso ondo portatuaz eta astero bere eskuetatik saria jasoaz neska on bat nintzelako eta nitaz arro zegoelako. Bere aprobazioa behar nuen.\nGauero bakardadeari eta iluntasunari beldurrik ez izatea derrigortu nuen nire burua. Hasieran oso gogorra izan zen, orduak lorik egin gabe begiak platerak bezala irekita… batzuetan altxatu egiten nintzen, salara joan eta galdetzen nuen: “orain etortzen banaiz, balio du?”. Oso oso bakarrik sentitzen nintzenean bakarrik egiten nuen hori. “Bai, balio du, itzuli ohera” esango zutela banekien, baino niretzako beraiek ikustea nahikoa zen denboratxo batez ohean berriro ere lasaiago egoteko.\nHilabete pasa zen. Oso ondo egin nuen. Ia astero sari bat izan nuen. Hori bai, prezio bat ordaintzen nuen: gauero negar egiten nuen, soinurik egin gabe, nire gurasoek ondo egiten ari nintzela uste zezaten eta pixkanaka nire sabelean sentipen arraro bat izaten hasi nintzen. Ulertze ez nuen hutsune bat zen, baino egunetik egunera beldur gehiago ematen zidan sentipena zen. Beldurra nion gauero ohera joan eta sabelean sentipen eta min hori izateari, batzuetan burura ere igotzen zitzaidan, ezin nuen arnasa hartu eta botaka egiteko gogoa ere etortzen zitzaidan.\nNoski, etxean ez nuen ezer esan nahi, oso pozik zeudelako nirekin pentsatuaz azkenean gau osoa egiten nuela lo aingeru baten moduan, ez nituela bisitatzen eta “Miraria!”, Amets gaiztoaz uzteari utzi nion! Bai bai, Estivill metodotik goizetan ez nizkien nire gurasoei amets gaiztoak edo pasatakoak kontatzen, ezta ezer polita amesten banuen ere, ezer. Ez naiz gogoratzen ametsak nituenik ere, baino bai dut gogoan gauez hitz egiteari utzi niola. Pentsatze hutsak sabeleko sentipen hori ekartzen zidalako. Neretzako tabu bat bihurtu zen, ez nuen horrela pentsatu ere egin nahi.\nHilabete batzuen ondoren, sabeleko hutsunearen sentipenak, takikardiak (orduan ez nekien ze izen zuten) eta botaka egiteko gogoak geroz eta goizago zetozkidan. Hasieran afaltzeko orduan azaltzen ziren, ondoren eskolatik etortzean, gero eskolako arratsaldeko patio orduan, eta azkenik eskolan bazkaltzeko orduan. Orain badakit ze izen duen nik nuen sentipen horrek, “ansiedadea” izena du.\nNeretzako egunak, eskolan ederki pasatzetik eta gau erdian beldurrez esnatzetik, ondorengora pasa ziren:\n– Pozik esnatzen nintzen, oraindik asko falta zelako ohera juteko\n– Eskolara joaten nintzen, pozik asko falta zelako ohera juteko\n– Goizeko patio orduan, pozik asko falta zelako ohera juteko\n– Bazkalorduan, bueno, eguneroko puntu erdia zen, egun erdia falta zen ohera juteko. Beldurra izaten hasten nintzen azken aldian ansiedadea bazkal ondoren etortzen zitzaidalako\n– Arratsaldean, ezin nintzen klasean kontzentratu,zail egiten zitzaidan entzutea sabeleko sentipen horrekin. Batzuetan komunera joateko eskatzen nuen ezin nuelako arnasik hartu, baino ez nuen nahi inork jakiterik eta par egiterik, beraz pixagura nuela esaten nuen.\n– Etxera itzultzerakoan, erabateko ansiedadea. Gutxira afaltzera joango nintzen eta ondoren ohera.\n– Afaria… jada ez da beharrezkoa berriro hau azaltzerik.\nGauetan lo egiten nuen, bai. Horrelako estresa izaten nuen egun guztian zehar, nekearen nekez lo egiten nuela. Ordu erdi edo ordubete lo egiten nuen eta lo hartzen nuen.\nUrte batzuren ondoren sentipen hartara ohitu nintzen eta ansiedadea joan zen… lagunen baten etxera edo kanpaldietara joan behar nuenetan ezik. Banekielako etxean, MINIMOKI, nire gurasoak ondoko gelan zaudela, naiz eta ezin nintzen inoiz joan haiengana. Benetako panikoa nion nire gurasoak ondoko gelan ez zeuden etxe batetara lotara joateari.\nAhal nuen moduan ekiditen nuen nire lagunek beraien etxeetara gonbidatzea lotara eta kanpaldietan oso gaizki pasatzen nuen. Gauetan ohetik altxatzen nintzen eta komunean botaka egiten nuen inor konturatu gabe, eta inoiz inor konturatu bazen, afariak kalte egin zidala esaten nuen. Ohituta nengoen zerbait zen. Jendeak bazenien errez gaixotzen nintzela. Duela gutxi arte neska ahula nintzen, ondo sentitzen ez nintzenero (batzuetan ez nekien fisikoki edo psikologikoki zen) kontuak egiten nituen eta etxean geratzen nintzen. Nire gurasoek kasu egiteko modu bakarra zen. Oso gustuko nuen etxean gaixorik geratzea. Batzuetan nire gurasoetako bat etxean geratzen zen ni zaintzeko. Eta denetan fuerteena: gau haietan beraiekin lo egiten uzten zidaten. Hori zen niretzako benetako zoriona. Ez zen harritzekoa eskolara joan behar nuenero aitzikiren bat ez jartzea nire gurasoen maitasuna sentitzeko. Baino, neska arduratsua nintzen eta banekien ez nuela gehiegi egin behar. Hori bai, astean behin seguru! Ordulari bat bezala nintzen. Etxean kezkatu egin ziren hilero hilero sabeleko mina nuela, edo sukarra nuelako, edo buruko mina nuelako… uste zuten segituan hilerokoa izango nuela. Baino ez nuen 14 urte-arte izan. Mediku batek mago baten kapelatik sabelean “helicobacter” bakteria nuela atera zuen. Ni asko poztu nintzen! Nire gurasoak ez zirelako konturatu nik antzerkia egiten nuela eta antzerkia egiten jarraitu nezaken hilabetean behin.\n14 urte nituenean nire adineko beste neska mutilen oso ezberdin ikusten nuen nire burua. Inbidia ematen zidaten oporretan kanpaldietara joaten zirenek, oso ondo pasatzen zutela zirudien. Beraz besteen etxeetan lo egiteari nion beldurra gainditzen saiatu nintzen. La Seu d’Urgell-eko lagun bati 4 egunez bere etxera joan nintekeela esan nion. Oso gustuko nuen La Seu d’Urgell (orain, nire unibertsitate ikasketak amaitzean uste dut hara joango naizela bizitzera) eta leku on bat zen erlaxatua sentitzeko eta 4 egunez egoteko.\nLehen gaua desastre hutsa izan zen. 14 urterekin, aze lotsa ematen zidan! 14 urterekin isilpean negarrez ansidadearengatik. Eskerrak, ez nuen botakarik egin. Horrek psikologikoki lurperatuko ninduke. 14 urterekin eta ume txiki baten moduan negarrez nire gurasoak ez zeudelako ondoko gelan. Nire buruak nazka ematen zidan. Eta bikotea nuenean? Banuen gustuko mutilen bat baino… ezingo nuen inoiz bere etxera lotara joan? Lotsa emango lioke nire moduko neska bat izateak! Negarti bat!\nHurrengo egunean kontutxoak egin nituen (betiko moduan) nire gurasoak nire bila etor zitezen. Berriro ere Bartzelonara iritsi nintzen eta etxean bezala sentitu nintzen. Baino gau hartan beldur gehien ematen zidana gertatu zen. Nire etxean ansiedadea izatea. Aste bete igaro zen 8 urte nituenean bezala sentituaz. Baino ezberdintasun batekin, orduan banekien zer nuen: ansiedadea zen nik nuena, erotua egotearen antzeko zerbait zen. Ansiedadea zuena “lokero”etara joaten zen. Baino seguruenik jende normalak gauza normalengatik zuen ansiedadea, hurbileko norbait hil zelako, edo ez dakit! Ez lotara joateko ordua delako!!!\nNire buruarekin gaizki sentitzen hasi nintzen. Ezin nuen jasan 14 urterekin lo egiteari beldurra izan, eta gainera, ez nuen bat hori gainditu?\nPasatako hilabete bakoitza geroz eta okerragoa zen. Egun batean suizidio pentsamenduak izan nituen eta afari baten erdian negarrez jarri nintzen. Nire amak lehen aldiz erreakzionatu egin zuela zirudien eta nirekin hitz egin nahi zuen bakarka. Dena kontatu nion lotsak jota eta berak besarkatu egin ninduen. Biok negar egin genuen. Berak aitortu zidan txikitatik sufritzen ikusten ninduela eta aitarekin haserre asko izan zituela berak beste modu batetara hazi nahi ninduelako. Ez dut nire gurasoen inguruko beste ezer argituko ez delako beharrezkoa, orain nire bizipenez ari naiz eta.\nOrduan Psikologo bat ikustea joan nahi nuela esan nien. Orduan baino okerrago ezin nuen egon. Baino zorteak egin zuen, ezertan lagundu ez ninduen psikologo batengana jutea. Beno, bai, lagundu zidan. Nire introbersioan. Geroztik nire buruaz seguruagoa nintzen, ez nuen horrelako beldurrik jendeak zer pentsatuko zuen nitaz eta gauza horiek… baino ansietateari buruz… oso gaizki.\nTaktika ondorengoa zen: erlaxazio metodoak ikastea eta gauetan ansiedadea sortaraztea nire buruari eta praktikan jartzea erlaxazioa.\nBaino, erlaxatzea ezinezkoa zen. Egunetik egunera, gehiago pentsatzen nuen ansiedadean eta pasa nintzen gauetan ansiedadea izatetik, pentsamendu obsesiboak izatera eta ansiedadea izatera gauero.\nPentsamendu obsesiboak dira ondoren eszenak imajinatzen dituzunean “zer gertatuko litzateke horrela balitz?”. Telebista ikusten nuen eta erotu egin zen gizon baten istorioa ikusten nuen… “jo, eta niri hori gertatuko balitzait?… Ba ez zaude oso urruti horrela zerbait gertatzetik… psikologoarengana joaten zara… Eta horrelako zerbait gertatzen bazait? Ezinezkoa da! Berriro ere ansiedadea dut!”, etab\nNire amaren laguntzaz psikologoa utzi nuen okerrera nindoalako. Nire biziko hilabeterik okerrena igaro nuen. Egun bat dut bereziki gogoan: nire gelako neska baten ahizpak etxetik ateratzeari beldurra ziola jakin nuen, hau da, leku irekiei. Beregatik oso gaizki sentitu nintzen, eta nire buruari esan nion: “zu baino okerrago daudenak ere badaude, ikusten?” Beraz lasaitu egin nintzen eta etxera joan nintzen. Telebistako serie bat ikusten hasi nintzen. Nerea ez zen etxera iristen 19.30ak arte. Nire aita 21.00tan etortzen zen edo beranduago.\nNire gelakidearen ahizparen gaiakin jolasean hasi nintzen “jo… aze gogorra berea, hori bai dela izugarria. Ikusi, nik orain etxetik ateratzerik izango ez banu bezala beldurra dudalako……….” Gaizki!\nNire ama 19.30tan iritsi zen eta ni dagoeneko nik kontrola galduta nengoen: “ez hurbildu! Ez ukitu ni!zuk nik ukitzeari beldur diot!” Eskerrak ez zidala kasurik egin eta besarkatu egin ninduen. Orduan laguntza behar nuela konturatu nintzen. Baino psikologo batetara joateari beldurra nion, zertarako? Okerrago izan zedin?\nAzken opzioa botikak ziren. Baino ez dakit zergatik, ez nuen uste konponbidea zirenik. “Bai, pilula bat hartzen duzu eta ezer pasa ez balitz bezala, ez? Horrelako erreza balitz jendeak ez lituzke arazok izango!”\nBa bai, funtzionatu zuen.\nEgun horretan bertan nire ama Sabadellera joan zen, ni mediku berri eta ezagun batekin hasi nintzen lekura medikazioa hartzeko. Errezetak eman zizkion eta nire ama ziztu bizian etorri zen etxera.\nNi lehertuta nengoen. Bere zain nengoen liburu bat irakurtzen nire buruz geldi izateko. Baino buruan nituen pentsamendu guzti haiek eta egunetik egunera okerrera zihoazen. Ez zitzaizkidan malkoak geratzen.\nHartu beharrezko medikazioa hartu nuen eta itxaron egin nuen, “Ikusten? Berdin nago” Baino ordu laurdenera, liburua irakurtzen nengoen eta konturatu nintzen historia jarraitzen nenbilela. Baziren minutu batzuk ez nuela ezer arraroan pentsatzen. “Ezinezkoa da…” eta nire burua frogatu nuen. Berriro ere gauza horietan pentsatzen jarri nintzen… ez nuen ansiedaderik… miraria. Ez, ez zeuden. Eta hainbat ideia lehen nituenak zentzu gabeak ziruditen.\nSinestezina!!! 16 urte nituen arte ez nuen lortu burua geldirik izatea.\nHorrela egon nintzen urte batzuez eta ondoren medikazioa jaisten hasi nintzen. Hasieran ez zen erreza izan ez nuelako laguntze psikologikorik nahi. Jaisten nuen eta berriro ere igo beharra izaten nuen. Duela urtebete arte. Medikuak, beraz ezagutzen zuen psikologa batengana juteko esan zidan. Probatzeko. Sesio bakarra. Eta gustuko ez banu ez joateko berriro ere.\nOnartu egin nuen. Eta han nago oraindik. Ia medikazio guztia kendu dut, bikotea dut eta elkarrekin bizitzera joateko intentzioa dugu. Askotan joaten naiz haren etxera lotara edo lagunen etxera eta jende normala bezala sentitzen naiz. Baino zer esan nahi du “normalak”? Ni normala nintzen, ni neskatila normala izan nintzen, arazo psikologiko batzu izan nituen normalak gertaeren aurrena. Edonori pasa lekioke nire lekuan edo egoera berean.\nOrain, bizi izan dudan guztiaren kontziente naizela indar izugarria duala esan beharra dut, jende gutxik duen indar bat, baino hala eta guztiz ere haurtzaroa lapurtu didatela sentitzen dut.\nBai, nire gurasoek izan zuten zerikusia. Egia da. Baino badakit beraiek ere negar egiten dutela erroreak ikusita. Ez da guraso izanaz jaiotzen. Baino bai ikasten da pediatra izateko. Eta lo egiteko metodo bat horren gaizki atera badaiteke ume batzuekin, zerbaitengatik da.\nNire historia elkarbanatu nahi dut guraso berriak diren guztientzat, ez dakitenak nola hazi bere seme-alabak loarekin arazoak badituzte. Mesedez, eman maitasuna. Babestuak sentitu daitezela. Agian gau batzuetan gaizki lo egingo duzue, bai, baino hartu beharreko arrisku bat da umeak izatea erabaki aurretik.\nFamilia bat, elkartuta dagoena da. Laguntza eskatzen duen duenari laguntzen diona. Eta ez sufritu, umea pixkanaka hazten doa eta konturatuko da egunen batean ez duela horren gurasoen menpe bizi behar\nBenetan, ez da arazo larria, utzi minutu batzuetan zuekin lo egiten eta berriro ere beraien ohera eraman. Edo aldatu gela eta jarri ohe gehiago jarrian, edo koltxoiak lurrena, honen araberan egongo da zure seme-alabaren zoriontasuna.\nMeitaiMaitiek euskaraturiko testua.


Usurbilgo aniztasuna plazaratuko da Mundualdian - Diario de Noticias de Navarra\nUsurbilgo aniztasuna plazaratuko da Mundualdian\nEkitaldi nagusia urriaren 20ko munduko janarien dastaketa da\naitziber muga 07.02.2020 | 12:31\nUdal arduradunak Mundualdia antolatzen lagundu duten herritar talde batekin.\nUsurbil - Urriaren 20an laugarren urtez ospatuko da Mundualdia jaialdia, Usurbilek pilatzen duen kultura-aniztasuna herriko plazan biltzeko asmoz. Izan ere, jatorri arras ezberdinak dituzten gero eta herritar gehiago bizi dira herrian. Gaur egun, herrialde guztiak kontuan hartuta ia 40 jatorri ezberdin daude.\nFesta nagusia urriaren 20an izango bada, ekintza ugari antolatu dituzte Mundualdiaren bueltan. Honela, urriaren 17tik 22ra, Sutegin erakusketa bat egongo da ikusgai Munduko hizkuntza gutxituak etxean. Zer dugu elkarrengandik ikasteko? izenburupean Garabideren eskutik.\nUrriaren 17an, hitzaldi bat egongo da Sutegiko erakusaretoan 19.00etan. SOS Arrazakeriak eta Hernaniko Amher elkarteak Gaurko migrazio mugimenduak xenofobia eta elkartasuna solasaldia eskainiko dute.\nUrriaren 20an Mundualdiaren festa ospatuko da frontoiaren inguruan. 12.00etan alkateak agurra irakurriko du eta 13.00etan herri ezberdinen jakien dastaketa hasiko da. Arratsaldean, 16.00etan, gaztelekuak haur eta nerabeentzat ginkana bat antolatu du aniztasunaren inguruan. Eguna 19.30ean hasiko den Olana Liss taldearen kontzertuarekin amaituko da.\nAzkenik, prestatutako egitarauarekin amaitzeko, urriaren 21ean 18.00etan Sutegin, Bidez Bide elkarteak La mochila invisible dokumentala botako du.\nAste honetako aurkezpenean, Josune Estella zinegotziak nabarmendu zuenez, Mundualdia "herri anitza garela aldarrikatzetik, mundu bat garela" erakusteko balioko du. Izan ere, haren esanetan, kultura aniztasuna, elkar errespetua eta elkar aitortza Usurbilgo ikur bihurtu nahi dituzte. "Ikur ez ezik, gure eguneroko jardun. Aniztasunak aberastasuna baitakar gure herrira; ez, ordea, mehatxua", esan zuen.\nMaria Salsamendiren, Gizarte Politikak eta Aniztasun teknikariaren, "esanetan, immigrazioa ez da fenomeno berria gurean". Euskal Herrian immigrazioaren tradizioak indar handia izan du, eta, ondorioz, baita Usurbilen ere.


Ikoitzen arkatza - Eskutik eskura sortu da 'Aramaixoko Herri Curriculume'\n2018/01/15 08:07 0 iruzkin\n"Zer jakin beharko luke 12 urteko aramaioar batek Aramaiori buruz eskolatik alde egiterakoan" Galdera horri erantzuten aritu dira San Martin eskolako, guraso elkarteko, herri mugimenduetako, Udaleko zein beste hainbat kide elkarlanean.\nOrain hiru urte hasi ziren Aramaioko Herri Curriculuma (AHC) lantaldeko kideak herrian hezkuntza proiektu hau lantzen eta iragan ostiralean, hilak 12, egin zuten aurkezpen publikoa dozenaka lagunen eta Porrotx pailazoaren babesarekin. "Herri batek duen nortasuna eta berezitasuna ezin du definitu kanpotik datorren curriculum batek, hortaz, euskal curriculumaren osagarria izango da gurea", adierazi zuten AHCko kideek. Eta horretarako herritarren parte-hartzea eskatu zuten helburua delako herritik jasotakoa (kultura, ondarea, jakintza…) eskolara eramatea eta eskolan landutakoa herrira itzultzea.\nEuskal curriculuma oinarri hartuta, herri curriculum honek hasi du bere bidea eta datozen egun, aste eta ikasturteetan eskutik eskura zabalduko dute etengabe eraberritzen arituko den proiektua.


genera 30 « Bilaketaren emaitzak « Prentsa oharrak\nApiriletik aurrera, Genera 30 programak prestakuntza eta lan-praktikak eskainiko dizkie Gasteizko gazte langabeei\nKategoriak: Prentsa oharrak — Komunikazio Zerbitzua / Servicio de Comunicación — 6 apirila 2018 11:44\nUrtaranen gobernuak ADSIS fundazioari esleitu dizkio apiriletik urrira bitarteko prestakuntzarako, lanbide-praktiketarako eta tutoretza eta orientaziorako jarduerak\nApiriletik urrira bitartean, Genera 30 programak prestakuntza eta lan-praktikak eskainiko dizkie Gasteizko gazte langabeei, Gorka Urtaran alkateak iragarri duenez. “Programa horren bidez ahalegin handiagoa egin nahi da gazteentzako enplegua sortzeko helburua lortzeko, krisiak gehien eragindako taldeetako bat baita“, nabarmendu du alkateak.\nTokiko Gobernu Batzarrak gaur onetsi duenez, ADSIS fundazioari esleituko zaio gazteen enplegurako Genera 30 proiektuaren barruko zenbait ekintza garatzeko kontratua, 194.265,61 euroan (BEZik gabe). Zehazki, langabezian dauden gazteak lan-merkatuan integratzeko programa horretan aurreikusi diren prestakuntzarako, lanbide-praktiketarako eta tutoretza eta orientaziorako moduluak eskainiko dituzte. Genera 30 Gasteizko Udalaren ekimen aitzindaria da, eta horretarako orotara 325.000 euroko ekarpena lortu du Europatik, zeinari esker aurrekontu osoaren % 92 estali ahalko baita.\nGenera 30 programaren helburua da 30 urtetik beherako 75 gazte ingururekin lan egitea, lan-merkatuan sartu daitezen. Emakumeei, ikasketarik edo lan esperientziarik ez duten eta oinarrizko prestakuntzan gabeziak dituzten pertsonei emango zaie lehentasuna. Hasteko, ekimenean parte har dezaketen pertsonak erakarri eta diagnostikatzeko fasea egingo da. Ondoren, Urtaranen gobernuak gaur esleitu dituen jarduerak garatuko dira.\nGenera 30 programan aurreikusitako prestakuntzaren bitartez, 1. mailako profesionaltasun-ziurtagiria lortu ahalko da alor hauei buruzko ikastaroetan: biltegiko laguntzailea (210 ordu), gozogintza (440 ordu), sukaldaritzako oinarrizko eragiketak (290 ordu) eta fabrikazio mekanikoko laguntzailea (440 ordu). Orobat, zeharkako beste alor batzuei buruzko prestakuntza bloke garrantzitsua aurreikusi da: informazioaren teknologiak, tresnen erabilera, berdintasunaren sustapena, hizkuntzak eta iraunkortasuna.\nPraktikak berrogeita hamar enpresatan\nLanbide praktikei dagokienez, gutxienez 60 enpresatara joko da, prestakuntza fasea egoki burutzen duten parte-hartzaileek lanbidean jardun dezaten, bi hilabetez. Tutoretza eta orientazio jarduerari esker, berriz, parte-hartzaileek coach bat izango dute programaren ibilbide osoan, eta taldeko saioak. Pertsona bakoitzak gutxienez 6 tutoretza-ordu eta 30 orientazio-ordu jasoko ditu, eta praktikak amaitu eta 6 hilabetetara zein 12 hilabetetara laneratzearen jarraipena egingo zaie.\nAurreikusi den egutegiaren arabera, prestakuntza 2018ko lehen seihilekoan emango da, erakartze-fasea amaitu bezain laster. Praktikak 2018ko bigarren eta hirugarren hiruhilekoetan egingo dira, eta tutoretza eta orientazioa, berriz, 2018an zehar.\nGazte enpleguaren alorrean hirian diharduten agente nagusien ahaleginen batuketa da Genera 30 proiektuaren zutabeetako bat. Aurretik ere bada esperientziarik alorrean diharduten entitate eta elkarteekin, esaterako, Gazte bermerako programa eta HAZIA 23; azken horren lehen edizioa uztailean amaitu zen, diploma banaketarekin.\nAlfabetatze digitala Erdi Aroko hirigunean\nBestetik, Sartu-Araba gizarteratze-elkartearekin lankidetza hitzarmena sinatzea erabaki du gaur Tokiko Gobernu Batzarrak, teknologia berrien erabilera sozialerako Saregune proiektua 2018an ere garatzen jarraitzeko.\nHitzarmenaren bidez, Gasteizko Udalak 60.000 euro emango ditu ekimen horretarako, zeinaren helburua baita informazio eta komunikazio teknologia berriak erabiltzea Hirigune Historikoko biztanleen gizarte-integraziorako aukera gisa, eta komunitatean erlazionatzeko eta parte hartzeko espazioak sortzea. Laguntza ekonomikoaz gain, Udalak jarduera egiteko aretoak uzten dizkio Saregune proiektuari, eta Enpleguaren eta Garapen Ekonomiko Iraunkorraren Saileko teknikarien laguntza ere badute.\n“Hirigune Historikoan 17 urte lanean eman duelarik, Saregune dugu arlo publikoaren eta elkarteen arteko lankidetza-proiektuek dakarten onura sozialaren eredu onenetako bat. Saregunek Alde Zaharreko auzokoen alfabetatze digitalaren, enplegatzen dituen pertsonen gizarteratze eta laneratzearen edo auzoaren beraren irudiaren alde egiten duena, Gasteizen ez ezik, europar mailan ere aitortu da”, nabarmendu du Gorka Urtaran alkateak.\nSaregune proiektuak banakako laguntza ematen die urtean zehar beren instalazioetatik igarotzen diren ia mila pertsona berriri; oinarrizko aplikazioei buruzko prestakuntza ematen dute, herritarrei irekitako 90 ikastaroren bitartez; enplegua sortzeko prestakuntza-ekintzak eskaintzen ditu; urtean 20 pertsona gizarte dinamizatzaile gisa kontratatzera iristen da, eta Hezigune, AuzoTV edo Elkarteak.info ataria ere garatzen ditu.\nGenera 30 programak Gamarra eta Mendizabaleko ikastetxeak gehitu ditu gazteen artean enplegua sortzeko erronkara\nKategoriak: Prentsa oharrak — Komunikazio Zerbitzua / Servicio de Comunicación — 16 otsaila 2018 13:23\n25 urtetik beherakoen arteko langabezia-tasa agintaldia hasi zenean baino heren bat baxuagoa da\nTokiko Gobernu Batzarrak lankidetza-hitzarmen bat sinatzea onetsi du Gamarrako Ostalaritza Eskolarekin eta Centro de Formación Mendizabaleko Lanbide Heziketako Institutuarekin, gazte-enpleguko ‘Genera 30’ programaren baitan, hiru prestakuntza-jarduera garatzeko, 45 pertsona langaberi zuzenduak, zenbait espezialitatetan 1. mailako profesionaltasun-agiriak lor dezaten. Hartara, bi prestakuntza-eragile garrantzitsu gehituko zaizkio Genera 30 programari, zeina Gasteizko Udalaren programa aitzindaria den, lan-eskarmenturik eta oinarrizko prestakuntza gabeko gazteei lan-merkatuan sartzen laguntzeko.\nBatez ere europar Batasunak finantzatzen du Genera 30 programa: 325.000 euro ematen du, hots, kostu guztiaren % 92. Gaur onetsi den hitzarmena bitarte, Gasteizko Udalak 98.700 euro bideratuko ditu Gamarran bi prestakuntza-jarduera abiarazteko (Jatetxe eta tabernetako oinarrizko lanak, eta Gozogintzako oinarrizko lanak), eta beste bat Mendizabalean (Fabrikazio mekanikoko lan osagarriak).\nGuztira, 940 orduko prestakuntza egiten dute hiruen artean. Bakoitzean 15 ikasle arituko dira. Gainera, Biltegiko laguntzaileko laugarren ikastaro bat prestatzen ari da, beste 15 pertsonentzat 210 ordu guztira. Lanbide-prestakuntza hutsaz gain, partaideek beste gaitasun oinarrizko batzuei buruzko prestakuntza jasoko dute, esaterako hizkuntzak, informatika, etab. Prestakuntza-aldiaren aurretik, badira aurretiazko beste bi fase: ekimenean parte har dezaketen pertsonak erakarri eta diagnostikatzekoa. Prestakuntzari tutoretzak eta orientazio pertsonalizatuak gehitu behar zaizkio, bai eta lanbide praktika ordainduak egiteko aukera ere.\nGenera 30 programa Udalak gazte-enpleguaren alorrean dituen Hazia 23 ekimenari gehitzen zaio. Programa hau 2016/17 ikasturtean abiarazi da, ez enplegu eta ez prestakuntzarik gabeko 23 urtetik beherako gazteen laneratze xede, eta lehen partaideen arteko 14k lan-kontraturen bat lortu dute programa amaitzean.\nGazteen langabeziari buruzko datuak, onera\nGasteizko alkate Gorka Urtaranek azpimarratu egin du gazte-enpleguko tokiko programek krisialdi ekonomikoa gehien pairatu duen kolektiboetako egoeraren hobekuntzan izan duen garrantzia. “2015eko erdialdean 25 urtetik beherakoen langabezia-tasa % 48,7koa zen. Aurtengo hasieran tasa hori % 14,4ra jaitsi da, agintaldia hasi zenean baino heren bat baxuagoa delarik. Bilakaera positibo horri, gainera, kontratazioen alorrean bizitako hobekuntza gehitzen zaio. Iaz 46.735 kontratu egin zen 30 urtetik beherakoen artean, 2016an baino % 10 gehiago. Oso zifra positiboak dira, baina gazteen arteko langabeziak batez bestekotik gora jarraitzen du, eta gogor jarraitu behar dugu kalitatezko enplegu egonkorra sortzeko bidean”, esan du alkateak.\nGazteen enplegurako Genera 30 programa abian da, prestakuntzarako, lanbide-praktiketarako eta tutoretzarako programak kontratatuko baitira\nKategoriak: Prentsa oharrak — Komunikazio Zerbitzua / Servicio de Comunicación — 21 abendua 2017 11:54\nTokiko Gobernu Batzarrak gazteen enplegurako Genera 30 proiektuaren barruko zenbait ekintza garatzeko kontratazio dosierra onetsi du, 249.260 euroan, BEZa barne. Zehazki, langabezian dauden gazteak lan-merkatuan integratzeko programa horretan aurreikusi diren prestakuntzarako, lanbide-praktiketarako eta tutoretzarako moduluak kontratatzeko lehiaketa egingo da. Genera 30 Gasteizko Udalaren ekimen aitzindaria da, eta horretarako orotara 325.000 euroko ekarpena lortu du Europatik, zeinari esker aurrekontu osoaren % 92 estali ahalko baita.\nGenera 30 programaren helburua da 30 urtetik beherako 75 gazte ingururekin lan egitea, lan-merkatuan sartu daitezen. Emakumeei, ikasketarik edo lan esperientziarik ez duten eta oinarrizko prestakuntzan gabeziak dituzten pertsonei emango zaie lehentasuna. Hasteko, ekimenean parte har dezaketen pertsonak erakarri eta diagnostikatzeko fasea egingo da. Ondoren, Urtaranen gobernuak gaur lehiaketara atera dituen jarduerak garatuko dira.\nAurreikusi den egutegiaren arabera, prestakuntza 2018ko lehen seihilekoan emango da, orain egiten ari den erakartze-fasea amaitu bezain laster. Praktikak 2018ko bigarren eta hirugarren hiruhilekoetan egingo dira, eta tutoretza eta orientazioa, berriz, 2018an zehar.\nGazte enpleguaren alorrean hirian diharduten agente nagusien ahaleginen batuketa da Genera 30 proiektuaren zutabeetako bat. Aurretik ere bada esperientziarik alorrean diharduten entitate eta elkarteekin, esaterako, Gazte bermerako programa eta HAZIA 23; azken horren lehen edizioa uztailean amaitu zen, diploma banaketarekin. Programa berriaren bidez ahalegin handiagoa egin nahi da gazteentzako enplegua sortzeko helburua lortzeko, krisiak gehien eragindako taldeetako bat baita.\nIjito gazteak lan-munduan txertatzeko gaur onetsi den hitzarmenari esker 300 pertsonari baino gehiagori emango zaie arreta\nKategoriak: Prentsa oharrak — Komunikazio Zerbitzua / Servicio de Comunicación — 20 apirila 2018 10:29\nTokiko Gobernu Batzarrak Secretariado General Gitano fundazioarekikiko hitzarmena onetsi du gaur goizean, eta horren bidez Gasteizko Udalak 37.000 euro jarriko ditu Gizarte Inklusio eta Ekonomia Sozialerako Programa Eragilean (POISES) eta Gazteen Enplegurako Programa Eragilean (POEJ) aurreikusitako ekintzak garatzeko. Bi programa horien barruan zabalkunde ekintzak, enplegagarritasunaren diagnostikoa, ebaluazioa, aktibazioa, motibazioa eta lanbide orientabideak landuko dira, baztertuak izateko arriskuan dauden gazteak lan-merkatuan txertatzen laguntzeko. Orobat, prestakuntza jarduerak egingo dira hezkuntza mundutik urruti dauden pertsonentzat, lehen enpleguaren bila dabiltzanentzat edo kualifikazio profesional berria lortu nahi dutenentzat. Egindako kalkuluen arabera, lanean txertatzeko programa horiei esker 300 pertsonari baino gehiagori emango zaie arreta, eta 165 kontratu inguru sinatu ahalko dira.\nEnpleguaren eta Garapen Ekonomiko Iraunkorraren zinegotzi Nerea Melgosak horrelako hitzarmenen garrantzia azpimarratu du, langabeziaren eta gizarte bazterkeriaren kontrako borrokan aurrera egiteko balio baitu, lanpostu bat lortzeko zailtasun erantsiak dituzten ijito gazteak aktibatzeko eta bereziki lan-merkatuan emakume ijitoen parte-hartzea handitzeko. “Azken urtean, langabezia jaitsi egin da berriro Gasteizen, 1.509 langabe gutxiago izan baita, eta agintaldi osoan jaitsiera 4.000tik gorakoa izan da. Horretaz gain, gazteen enplegua handitzen hasi da, eta lan-munduan txertatzeko programek —gaur sustatzen dugun hau, esaterako— funtsezko garrantzia dute horretan”, esan du Melgosak.\nGaur onetsi den hitzarmenaren bidez sustatzekoa den prestakuntza multzoan, batetik, zeharkako gaitasunak (komunikazioa, oinarrizko gaiak,etab.) landuko dira, eta bestetik, zenbait lanbidetako prestakuntza okupazionala emango da, besteak beste, produkzio-langilea eta biltegi-laguntzailea.\nUdalaren ekarpen ekonomikoaz gain, Secretariado Gitano fundazioak Gasteizko ijitoen gizarte bazterkeriaren aurka eta enpleguaren alde garatzen duen programa operatiboak Europako Gizarte Funtsaren eta Arabako Foru Aldundiaren laguntza du.\nKategoriak: Deialdiak — Komunikazio Zerbitzua / Servicio de Comunicación — 29 maiatza 2017 17:00\n2017ko Andre Maria Zuriaren Jaietako kartela aurkeztea\nParte hartzaileak. Kultura, Hezkuntza eta Kirol zinegotzi Estibaliz Canto\nEguna. Asteartea, maiatzak 30\nTokia. Espainia plaza\nPrentsaurrekoa. Kalean eskean dabiltzan pertsonei buruzko ES-KALE-an programako emaitzak aurkeztea\nParte hartzaileak. Gizarte Politiken eta Osasun Publikoaren zinegotzi Peio Lopez de Munain\nUdalak harrera egingo die Alemaniako Sttutgart hiriko Morike-Gymnasium institutuko ikasle eta irakasleei; Vitoria-Gasteizera etorri dira Kultur Trukeak direla-eta, Egibide ikastetxeak gonbidatuta.\nPresentación del 41 Festival de Jazz de Vitoria-Gasteiz\nParticipantes. Gorka Urtaran, alcalde de Vitoria-Gasteiz, Ramiro González, diputado general de Álava; y Bingen Zupiria, consejero de Cultura\nDía. Martes, 30 de mayo\nLugar. Hotel NH Canciller Ayala\nKategoriak: Prentsa oharrak — Komunikazio Zerbitzua / Servicio de Comunicación — 20 martxoa 2017 14:20\nGasteizko Alkate Gorka Urtaranek eta Eusko Jaurlaritzako Enplegu eta Gizarte Politiketako sailburu Beatriz Artolazabalek hiriaren erdialdea erakutsi diete, gaur eguerdian, Kataluniako Generalitatetik Euskadiko hiriburura etorritako ordezkariei. Hauek Euskal Autonomia Erkidegoan hainbat arlotan (enplegua, giza baliabideak, aniztasuna, hirugarren sektorea…) egiten den lana ezagutzera etorri dira. Lan, Gizarte Gai eta Familien arloko sailburu Dolors Bassa izan da Kataluniako ordezkari burua. Alkateak ongietorria eman die eta Zabalguneko txokorik ederrenetako batzuk eta Erdi Aroko hirigunea erakusteaz gain, Gasteizen ezaugarriak adierazi dizkie; hiri moderno, plurala eta askotarikoa izatea.\nGasteizko Udalak, Arabako Foru Aldundiak eta historialari eta birsortzaile elkarteek Napoleonen III. Astea aurkeztu dute, zeina maiatzaren 30etik ekainaren 7ra bitartean egingo baita\nKategoriak: Prentsa oharrak — Komunikazio Zerbitzua / Servicio de Comunicación — 26 maiatza 2015 14:06\nBesteak beste, bisita gidatuak, desfileak, liburuak, filmak eta hitzaldiak sartu dira programan\n80 antzezle edo birsortzaile instalatuko dira Armentiako zelaietan\nJarduneko Kultur Plangintzaren eta Jaien zinegotzi Iñaki García Calvok, jarduneko Euskara, Kultura eta Kirol diputatu Iciar Lamarainek, eta Vitoria 2013 Elkarte Historikoko eta 1813ko Gasteizko Batailaren Antzezpen Historikoaren Elkarteko lehendakari Emilio Larreina eta Fernando Lavillak aurkeztu dute Napoleonen III. Astea, zeina maiatzaren 30etik ekainaren 7ra bitartean egingo baita. Egitarau zabalaren barruan bisita gidatuak, desfileak, liburuak, filmak eta hitzaldiak sartu dira. Gainera, 80 antzezle edo birsortzailek kanpamentua jarriko dute Armentiako zelaietan, eta bertan hainbat jarduera egingo dute, esaterako, kanoi salbak, eta mosketea zein pistola kargatzeko eta esgrimako lehiaketak.\nMaiatzaren 30ean hasiko dira jarduerak, bi bisita gidaturekin: bata Jundizko muinora, eta bestea “Gasteizko Bataila gurpil gainean” izenekoa, bizikletaz.\nMaiatzaren 31n, igandea, Gorka Martínezek hitzaldia emango du Alaba Jeneralaren ezpatari buruz, Arma Museoan. Ekainaren 1ean, astelehena, “Tumultos, enfrentamientos, rencores y situaciones que aparecieron tras la marcha del invasor” izenburua duen hitzaldia emango du Patxi Vianak, Europa biltzar etxe berrituko Green aretoan.\nAstearte eta asteazkean, berriz, “Waterloo” filma proiektatuko da, eta amaieran solasaldia izango da Jose María Ortiz de Ortuño, Kepa Sojo eta Emilio Larreinarekin. Ekainaren 4an, osteguna, Gonzalo Serratsek idatzitako “El General Álava y Wellington. De Trafalgar a Waterloo” liburua aurkeztuko da.\nEkainaren 5ean, ostirala, kanpamentua muntatzen hasiko da, eta Udal Musika Bandak gaiarekin lotutako kontzertua emango du Arka plazan, 20:00etan. Larunbatean Armentiako zelaietan izango dira jarduerak. Goizean, 80 antzezleek kanpamentuan jardungo dute, eta arratsaldean desfilea egingo dute Andre Maria Zuriaren plazaraino eta Aldundiaren jauregiraino.\nEkainaren 7an, igandea, amaituko da ekitaldia, Armentiako zelaietan jarritako kanpamentuan jarduerak eginez.\nEl programa municipal de ayudas a la creación e innovación empresarial permite, en 2012, la generación de 75 nuevos proyectos de empresas\nKategoriak: Prentsa oharrak — Komunikazio Zerbitzua / Servicio de Comunicación — 30 urtarrila 2013 18:11\nEl programa municipal de ayudas dirigidas a la creación, mejora de la competitividad, implantación y modernización empresarial permitió en 2012 la generación de 75 nuevos proyectos empresariales en la ciudad.\nUdalak 4.0 industriarekin lotutako espezialitateak sartu ditu enplegurako prestakuntza-eskaintzan\nKategoriak: Prentsa oharrak — Komunikazio Zerbitzua / Servicio de Comunicación — 7 martxoa 2018 11:51\nAurtengo lehen seihilekorako aurrez aurreko 40 ikastaro antolatu dira, guztira 600 leku dutenak\nEnpleguaren eta Garapen Ekonomiko Iraunkorraren zinegotzi Nerea Melgosak 2018ko lehen seihilekorako udalaren enplegurako prestakuntza-eskaintza aurkeztu du; berritasun gisa, industria aurreratu eta adimentsuarekin lotutako bost ikastaro antolatu dira. Prestakuntza programazioaren multzo nagusia aurrez aurreko 40 ikastarok osatzen dute —orotara 600 leku— eta horiei ordenagailu bidezko 233 prestakuntza-ikastaro gehitzen zaizkie, leku mugarik gabe.\n“Eskaintza zabala proposatzen dugu, lan-merkatuaren eskaerei egokitua, eta hiru helburu nagusi dituena: enplegurako prestakuntzan diharduten gainerako agenteekiko koordinatzea, profesionalak eskatzen dituzten enpresei ahalik eta erantzun egokiena ematea, eta lanpostua lortzeko behar handiena duten langabe taldeei lehentasuna ematea“, adierazi du Nerea Melgosak.\nPrestakuntza-eskaintzan lau profili eman zaie lehentasuna: kalifikazio-maila txikia duten 16 eta 30 urte bitarteko langabeak; langabezian denbora luzea daramaten 45 urtetik gorakoak; emakumeak, neurriz beherako ordezkaritza duten jarduera-sektoreetan, eta prestakuntza edo esperientzia izanik lan-merkatuaren benetako eskaerari egokitu beharra duten pertsonak.\nAlor horretan, informazio- eta komunikazio-teknologien sektore estrategikoan eskaintzen da ikastaro gehien. Orotara 21 ikastaro dira, eta gai hauek landuko dituzte: eraikuntzara bideratutako diseinu teknikoa, e-commerce-ko soluzioak, diseinu grafikoa, web diseinua, errealitate handitua zein irakasleentzako STEAM metodologia. Enpresetan erabiltzeko programazio lengoaiei eta merkataritzarako errealitate handituari buruzko ikastaroak ere eskainiko dira.\nMultzo horrekin batera, 4.0 industriari buruzkoa nabarmentzen da, espezialitate aurreratuenetako batzuei buruzko ikastaroak barne hartzen baititu. Bost modulu izango dira, gai hauek lantzeko: big data, droneen erabilera, blockchain bidezko zibersegurtasuna, eta IoT soluzioak. Ikastaro horiek egin ahal izateko informatika edo elektronika adarrekin lotutako prestakuntza edo esperientzia eskatuko dira, moduluaren arabera.\nAzken urteetan bezala, eraikuntza eta birgaikuntza iraunkorrari buruzko ikastaroak ere sartu dira enplegurako prestakuntzaren barruan. Zazpi ikastaro izango dira, espezialitate hauetan: pintura, prefabrikatuak, eguzki instalazio termiko edo fotovoltaikoak, biomasa instalazioak, lan bertikalak eta zoruen instalazioa. Multzo horretako ikastaroak dira luzeenak: prefabrikatuen bidezko eraberritzeari buruzko ikastaroak 315 ordu irauten du, eta eraikuntzara bideratutako pinturari buruzkoak, 290.\nPrestakuntza-eskaintzaren bosgarren sektore estrategikoa enplegu berdeari eta iraunkortasunari dagokiona da; lau ikastaro dira: horietako hiru, nekazaritza ekologikoarekin lotutakoak, eta laugarrena, Dialux baliatuz argiztapen-proiektuak lantzeari buruzkoa.\nHorietaz gain, mendekotasuna duten pertsonei etxean gizarte eta osasun arreta ematearekin lotutako bi moduluk osatzen duten lehen seihilekorako aurrez aurreko ikastaroen eskaintza.\nAurrez aurrekoa ez den prestakuntza\nBeti bezala, aurrez aurreko ikastaroei ordenagailu bidezko prestakuntza-eskaintza zabala gehitzen zaio; aurten 233 ikastaro izango dira guztira, leku mugarik gabe, hainbat arlotan: enpresen kudeaketa eta administrazioa, programazioa, sistemak, diseinua eta komunikazioa, multimedia, ofimatika, etab.\nBestetik, jardunaldi monografikoak antolatzen dira ikastaroen osagarri: astearte teknologikoak, teknologia berrien arloko enplegu aukera berriak aurkezteko, eta eraikuntza eta birgaikuntza iraunkorrari buruzko jardunaldiak.\nEkintzailetzari dagokionez, enpresak sortzeari buruzko bi hastapen ikastaro nabarmentzen dira, horiek amaitutakoan lantegi praktikoetan parte hartzeko aukera emango baitute. Helburu praktikoekin, halaber, enpleguaren bilaketa hobetzeko hiru lantegi antolatu dira, trebetasunak lantzeko, lana bilatzeko coaching-a baliatzeko, eta Linkedin eta antzeko tresnak eraginkortasunez baliatzeko.\nBeste prestakuntza-programa batzuk\nEnplegurako prestakuntzarako seihilekoko eskaintzarekin batera, Gasteizko Udala beste zazpi prestakuntza-proiektutan buru edo partaide da:\nHazia 23 proiektua:23 urtetik beherako gazteei zuzendua, eta beste lau prestakuntza-agenterekiko lankidetzan garatua.\nGenera 30 proiektua: 30 urtetik beherako gazteak lan-merkatuan sartzeko xedea du; Europar Batasunak diruz laguntzen du zati handi batean.\nSEA EmpleoAraba proiektua: lurraldeko enpresek eskatzen duten kualifikazioaren estandarrak betetzen ez dituzten pertsonei zuzendutako jarduerak.\n4.0 industriari buruzko informazio, sentsibilizazio eta prestakuntza programa: hainbat erakunde eta prestakuntza-ikastegirekin batera, eta AGORA 4.0 proiektuaren barruan, informazio-jardunaldiak eta prestakuntza espezializatua eskaintzen dira.\nUdalaren IV. Gazte Plana: gazteentzako prestakuntza-ekintzak eta laguntza.\nArabako Foru Aldundiarekin batera mendekotasuna duten pertsonentzako arretaren arloan garatzen den prestakuntza-proiektua: horretan aritzeko behar den profesionaltasun-ziurtagiria lortzeko bide ematen du.\nBasaldea proiektua: nekazaritza ekologikoa bultzatzeko.\nInformazio gehiago: Enplegurako prestakuntza, 2018\nEnplegua sortzeko hiru ekimenek udal gobernuaren oniritzia lortu dute\nKategoriak: Prentsa oharrak — Komunikazio Zerbitzua / Servicio de Comunicación — 29 iraila 2017 10:02\nUrtaranen gobernuak hiru ekimen onetsi ditu pertsona tituludunen enplegagarritasuna sustatzeko eta esperientziarik ez duten gazteak lan-munduan txertatzeko. Zehazki, “Empleo-Araba 2017-18” eta “Hazia 23” programak garatzeko hitzarmenak onetsi ditu, baita “Genera 30” programa martxan jartzeko behar den finantzaketa ere.\nAzkenari dagokionez, Tokiko Gobernu Batzarrak 2018ko ekitaldirako 338.800 euroko konpromiso-kreditu bat sortzea onetsi du, gazteak lan-munduan txertatzeko proiektu berria, “Genera 30” izenekoa, abiarazteko. Ekimen horren bitartez, langabezian dauden 30 urtetik beherako 75 gazte lan-merkatuan sartu nahi dira, ikasketarik eta lan esperientziarik ez duten eta oinarrizko prestakuntzan gabeziak dituzten emakumeei lehentasuna emanez. Horretarako ibilbide osoa diseinatu da, diagnostiko pertsonalarekin hasten dena, eta orientazio, prestakuntza eta praktika profesionalak barne hartzen dituena. “Genera 30” programak Europar Batasunaren 325.000 euroko diru-laguntza du (aurrekontu osoaren % 92).\nBestetik, ADSIS fundazioa,Vital fundazioa, Egibide eta Gasteizko Elizbarruko Cáritas barne hartzen dituen lankidetza-hitzarmena onetsi da, kualifikaziorik gabeko gazteei laneratzeko prestakuntza eta lehen lan-esperientzia eskaintzeko “Haziak 23” programa garatzeko. Iaz jarri zen martxan lehen aldiz programa, eta horrek aukera ematen du parte hartzen duten entitateek aurrera daramatzaten gazte-enplegurako politika aktibo guztiak koordinatzeko, xede duen taldearen benetako beharrei erantzun hurbilagoa eskaintzearren. Bigarren edizioan, “Hazia 23” programak 10.000 euro gehiago izango ditu aurrekontuan, hots, 80.000 eurotik 90.000 eurora handituko da; Vital fundazioak 40.000 euro jarriko ditu, eta Udalak, gainerakoa. Abiatu ondorengo lehenengo seihilekoan, “Hazia 23” programak 23 urtetik beherako 24 gazteri eman zien prestakuntza eta enplegua.\nAzkenik, “EmpleoAraba 2017-2018” programarekin lotutako hitzarmena onetsi du Tokiko Gobernu Batzarrak. Horren bidez, Gasteizko Udalak bat egiten du Vital fundazioaren eta SEA Arabako Enpresarien elkartearen ekimenarekin, lan-merkatuaren oraingo eskaerei erantzuten dien prestakuntza programa bateratua garatzeko. Lankidetza horri esker, SEAk jasotzen dituen enplegu eskaeren artetik hautatutako ia 400 pertsonarekin lan egin ahalko da; pertsona horiei zail gertatzen zaie tokiko enpresek dituzten enplegu beharrak asetzea, ez dutelako prestakuntza egokirik, edo enpresek eskatzen duten esperientzia profesionala. Udalak 72.400 euro jarriko ditu ekimen hori garatzen laguntzeko.


Txingudi Errugbi Taldeak denboraldi berriari ekingo dio : Bidasoko Hitza\nTxingudi Errugbi Taldeak denboraldi berriari ekingo dio\nAsteburuan jokatuko du 21/22 denboraldiko lehen partidua Txingudi Errugbi Taldeak eta Atletico San Sebastian izango da haien lehen aurkaria.\nLarunbat honetan Euskal Ligako 2021/2022 denboraldia hasiko du Txingudi Errugbi Taldeak eta Atletico San Sebastianen aurka ariko dira Kote Olaizola estadioan 17:30etatik aurrera. Jokalariak motibatuta eta txapelketa hasteko gogoz daudela adierazi du taldeak.\nDuela hamabost egun bi taldeek partidu bat jokatu zuten, eta, irundarrek galdu egin zuten arren, oraingoan, “zer aurkituko duten jakitearen abantailarekin” zelairatuko direla uste dute. Mele sendoa eta joko azkarra dira donostiarren ezaugarriak eta partidu zaila izango dela aurreikusi dute. Hala ere, zailtasunak alde batera utzita, helburua neurketara mentalki %100era iristea dela diote.\nJoan den denboraldian bloke bat amaitu eta taldea utzi zuten Gorka Imaz, Youssef Haddar, Unai Mayor, Albin Chalafre, Mathieu Lleset eta Imanol Aizpuruak. Horregatik, indarrak sendotzeko asmoz, Ekaitz Aia, Ivan Martin eta Lander Vielba gazteak batu dira taldera. Gainera, Javi Boes eta Luken Crouzat itzuli egin dira ere.\nIazko denboraldiarekin alderatuz, hiru talde berri gehituko dira ligara: Iruñeko La Union Ohorezko B mailatik jaitsi dena, eta, Elorrio eta Rioja, urtebetez ezin izan dutenak jokatu pandemiaren ondorioz. Denboraldi honetarako helburuak argi azaldu dituzte, play-offetan sartu nahi dute mailaz igotzeko, nahiz eta “aurkarien maila ikusita” zaila izango dutela onartzen duten.